Яманда араб коалицияси икки минг мактабни вайронага айлантирди\n16:37 / 24.03.2017\nЯманда Саудия Арабистони бошчилигидаги араб коалицияси 2 мингдан ортиқ мактабни вайронага айлантирди. Бу ҳақда РИА Новости Яман таълим вазирлигининг ахборот бўлими директори Исмоил Зейданга асосан хабар берди.\nМарт ойи охирида коалициянинг Яманда амалиёт бошлаганига икки йил тўлади. Ар Риёд ва унинг иттифоқчилари 2015 йилда фуқаролик можаросига президент Абд Раббу Мансур Ҳоди ҳукуматини шиа исёнчи-ҳусийлари билан қарама-қаршиликда қўллаб-қувватлаш мақсадида аралашишган эди.\n"Саудиянинг таълим муассасаларига қарши тажовузкорлиги натижасида таълим жараёнига етказилган зарар миқдори 2306 мактаб ва бошқа таълим муассасаларига тенг бўлди, улар қисман ёки тўла вайрон этилган", - дея маълум қилди Зейдан.\nУнинг сўзларига кўра, зарар қиймати 400 млн АҚШ долларига тенг. Қўшимча қилинишича, ҳарбий ҳаракатлар оқибатида ўнлаб ўқитувчи ва ўқувчилар қурбон бўлган.\nБМТ Яманда қуролли можаро туфайли оғир гуманитар вазият юзага келгани ҳақида кўп бора маълум қилди. Унинг маълумотига кўра, мамлакат аҳолисининг учдан икки қисми – тахминан 17 миллион инсон очликдан азият чекмоқда.


Маънавият 21.04.2018 462\nБир идора қабулхонаси. Одам гавжум. Қабулга келганларнинг норози овозлари эшитилади:\n– Бешинчи марта келаяпман. Қачон мурожаатимга жавоб берасизлар ўзи?\n– Мен раҳбаримнинг устидан шикоят ёзган эдим. “Текшириб, ўрганинг” деб яна унинг ўзига жўнатибсизлар...\n– Буларда тартиб деган нарса борми ўзи? Уч марта ариза ёзиб келдим. “Регистрация” ҳам қилишмаган. Яна йўқотиб ўтиришибди бюрократлар...\n– Ўзи идора-пидоранг билан чириб кетган экансизлар-да...\nКотиба хонадагиларга “ҳай-ҳай”лаш билан овора...\nҚабулхонада фақат биргина аёл бурчакда бошини чангаллаганча кўзларини деворга тиккан кўйи миқ этмасдан ўтирибди. Деворда эса катта телевизор осиғлиқ. Экранда “Титаник” чўкаяпти. Атрофдаги тўс-тўполонга парво қилмай мусиқа чалаётган созандалар ниҳоят куйни чалиб тугатишди. Ғала-ғовур орасидан фильм овози зўрға эшитилади:\n“Бўлди. Барибир бизни эшитишмаяпти-ку...”\n“Овқат пайтида ҳам эшитишмас эди. Давом этамиз. Чалавер...”\nИчкарида эса бошлиқ бепарво қаҳва ҳўплайди...\nБола даладан эшагига ўт ортиб қайтаяпти. Қовунпалак қоровулининг чайласи олдида эшак одатдагидай тихирлик қилиб, юрмай туриб олди. Бола толчивиқ билан савалайди. Эшак оёқ тирайди.\n– Хих, ярамас, хих...\n– Қўй, қийнама жониворни, – қоровул чол секин болага яқинлашди. – Ким ўргатди сенга эшак чивиқ билан уриб юргизилади, деб?! Тилинмаган жойи қолмапти бунингни...\n– Нима бало, ажинаси борми чайлангизнинг? Кўрмайсизми, ҳар сафар шу ерга келганида ётиб олади. Буни сотиб қутулмасам...\n– Ма, мана буни ол, – чол унга калтагина кесилган, силлиқ калтакни узатади. – Ёнғоқнинг ёғочидан...\n– Нима қиламан бу таёғингизни? Ана, урсам ҳам юрмаяпти-ку...\n– Биринчидан, бу таёқ эмас, халачўп. Иккинчидан, эшакни савалаш эмас, халачўп билан ниқташ керак...\nЧол ортилган ўтни бир четга суриб, эшакнинг гарданига секин ишқалади. Жонивор отилиб, ўрнидан туриб кетди. Чол халачўпни болага узатишга аранг улгурди. Бола тоғдек қанорнинг устига тирмашди. Эшак устидаги зил-замбил юкига қарамасдан ирғишлаб югуриб кетди. Чанг-тўзон орасидан боланинг қийқириқ аралаш овози эшитилди:\n– Раҳмат, бува, бор экансиз-ку...\nКунлар, ҳафталар ўтди.\nПалакдаги буришиб қолган сўнгги лашакларни йиғиштираётган чол қоровулхона ёнида тўхтаган болани кўриб, у томонга юрди.\n– Мана, яна ўша аҳвол – “эски ҳаммом, эски тос”, – деди бола.\n– Юрмаяпти. Халачўпингиз ҳам фойда бермаяпти.\n– Қани, бир кўрай-чи?\nЧол уни уловдан туширди. Кейин қанор, хуржундаги ўтни ҳам ағдариб ташлади. Айилни бўшатди. Тўқимни ечиб олди. Сўнг жониворнинг гардани, бўйнини кўздан кечирди. Кейин алланечук “чуқ-чуқ”лаб бош чайқади. Бола ундан хавотир билан сўради:\n– Нима бўпти, бува?\n– Нима бўларди? Ниқта десам, тинимсиз ниқтайверасанми? Яғир бўпти.\n– Мен нима қиламан энди буни?\n– Нима қилардинг, эртага молбозор, сотиб юбор. Энди бунингдан бир тийинлик ҳам фойда йўқ. Энди халачўп билан ҳам юрмайди...\nШифохона даҳлизида овсинлар – бирови бу бурчакда, иккинчиси – нариги бурчакда, терс қараган, лаб бурган, тўрсайган.\nБир қарич ерни талашиб, ўн беш йилдан бери гаплашишмаган бу икки аёл эрларини ҳам бир-бирига қайраб улгурган эди.\nАввал ака кўз очди.\nБиринчи сўраган саволи:\n– Укам яхшими? – бўлди.\nНариги хонада ука ўзига келди.\n– Ҳамшира, – деди оҳиста инграб. – Донор... қаердан топилди?\n– Сизга безовталаниш мумкин эмас...\n– Ким деяпман? – беморнинг шивирлаган овози таҳдидона тус олди.\n– Наҳотки билмасангиз?!\n...Даҳлизда терс қараган овсинлар ҳамон ичкаридан мужда кутишаяпти. Телемухбир эса шифокордан интервью олишга чоғланиб, камерага қараб бурро-бурро гапираяпти:\n– Қадрли телетомошабинлар, ҳозиргина мана шу клиникада мамлакатимизда биринчи марта ўта ноёб имплантация амалиёти муваффақиятли тарзда амалга оширилди. Ака жигарининг бир қисми укага кўчириб ўтқазилди...\nБу одамлар ёнма-ён яшашади, тўйми, маъраками, ҳамиша бирга кириб келишади. Ҳамқишлоқлар ҳам уларнинг бир араванинг тўрт ғилдирагидай ҳамиша бирга юришига кўникиб кетишган.\n“Нормурод-Шомурод”лар келишди”, – дея мезбонлар товоқ кўтариб ҳовлиқиб қолишади. Ваҳоланки, бу тўрт ака-ука – Нормурод, Шомурод, Тўймурод, Бобомурод – “казо-казо” жойларда эмас, оддийгина сувчи бўлиб ишлашади. Аммо эл ичида ҳурматлари жуда баланд. Бўлмаса, қишлоқда улардай ака-укалар камми...\nУларнинг қишлоқ гузаридаги “минимаркет”ини ҳам қишлоқдагилар “Нормурод-Шомурод”нинг дўкони, деб аташади. Бу дўкон аслида ака-укалардан қайси бириники эканлигини ҳеч ким билмайди. Дўкон ёнидаги кичкинагина ошхонани ҳам овсинлару амакиваччалар аҳилликда юритишади.\nЭл ичидаги ҳурматнинг боиси ҳам айнан шунда – аҳилликда бўлса керак...\n“Жамоат-жаппа Жовли Туропникига жанозага...”\nСаҳар сукунати бағрини тилиб жарчининг ҳайқириғи эшитилади.\nБекатда турганлар отлиқ жарчидан сўрашади:\n– Нима бўпти? Яхши юрувди-ку...\n– Э, давленияси чиқиб кетипти, пешинда чиқаришаркан, – жарчи отини қичаб нари кетди.\n– Шуникиям бир касб-да, – деди шунча кутган автобусига чиқмасдан жаноза тараддудида ортига қайтаётган бақалоқ киши. – Эрталабдан шақшақадай шақиллайди. Овози одамга ёқмайди...\n– Ундай деманг, шунинг борига шукур, – деди ёнида кетаётган дарози. – Ким қилади бўлмаса шу ишни? Сизми, менми? Эсингиздами, ўтган йили Россиядан қишлоққа учта тобут келганида, жанозага чақираётганида бечоранинг оти бир тўқанаб, ўлиб қолувди. От кўтаролмайдиган юкни шу кўтариб юрипти. Эртага сизу бизнинг маъракамизгаям шу ярайди...\nАммо дарознинг маъракасига яраш жарчига насиб қилмади. Ҳафта ўтмай жарчининг ўзи ўтиб қолди.\nЭнг қизиғи, ҳеч ким чақирмаса-да, жанозага одамлар оқиб келарди...\n– Тўхта, эй Жўрайип, ма, “пластик”ниям обкет. Кодини биласан-а? Агар иккитага етмаса, Чори барга айтгин. Темир даптарга ёзиб қўйсин. Ўзим раччўт қиламан кейин... Ҳа, айтганча, икки дона сигарет ҳам қўшиб ол...\n– Закускага колбаса олуврайми, маълим?


Руслан Аҳмедов: "Турон" билан ўйинда биз ғалабага ҳақлироқ эдик" / CHAMPIONAT.asia\nРуслан Аҳмедов: "Турон" билан ўйинда биз ғалабага ҳақлироқ эдик"\n21 май 12:43\nТеглар : Руслан АҳмедовХоразм\nПро лиганинг 9-туридан ўрин олган "Хоразм" - "Турон" (1:1) учрашувидан сўнг мезбонлар бош мураббийи Руслан Аҳмедов фикрларини билдириб ўтди.\n- Футбол шунақа, тўп ён чизиқдан ўйинга киритилаётган вақтда тасодифан дарвозага кириб кетиши мумкин. Йигитларга ўйин борасида ҳеч қандай эътирозим йўқ. Улар берилган кўрсатмаларни 80 фоиз тўғри бажаришди. "Турон" жамоасини 1 очко билан табриклайман.\nБиз бу ўйинда ғалабага ҳақли эдик деб ўйлайман, чунки тўп дарвоза тўсинига тегиб голга айланмаган вазиятларимиз ҳам бўлди.\n- Муҳаммадқодир Раҳимбергановнинг ҳозирги ҳолати қандай?\n- Муҳаммадқодирни ўйин стратегияси бўйича майдонга туширдик. Ҳозирда унинг жисмоний имкониятлари яхши холатда эмас. Шундай бўлса ҳам у ўзининг қобилияти билан ўйинни ўзига оладиган даражадаги футболчи. Сўнги вақтларда кўп жароҳат олаяяпти. Раҳимбергановдан келажакда умидимиз катта.\n- Таркибда жароҳатланган футболчилар борми?\n- Ҳа, бизда жароҳатланган футболчилар бор. Масалан, истеъдодли футболчимиз Диёр Рамазонов жароҳат олган. Насиб бўлса улар ҳам тез орада жароҳатларидан қутулиб сафимизга қайтишади.\n- Ёшлар терма жамоасига сафига чақирув олган ёш футболчи Хабибулло Матёқубовнинг майдонга туширилмаётганига сабаб нима?\n- Ёшларга ҳам албатта имконият берамиз. Ўйиннинг боришидан келиб чиқиб бир оз муддат тушириб тажриба тўплашларига шароит яратишни режалаштирганмиз. Про-лиганинг даражасига мос деб ҳисобласак, албатта уларни ҳам майдонга туширамиз. Хабибулло Матёқубов, ёш умидли футболчи. Унинг келажакда маҳоратли футболчи сифатида етишишига ишонаман.\nА Серияда "олтин ўйин" ўтказиш тизими йўлга қўйилади 5\nАзизбек Ҳайдаров "Бунёдкор" академияси раҳбари сифатида иш бошлади. Шунингдек, клуб стадионига янги директор тайинланди 12\n21 май 13:18:34\nXorazmdi maydonida real kesayam achko yoqatadi suniy maydonda futbol oynash qiyin\nChichqoq kutga arpa uni bahona. Oʼyinda yotvolib oʼyin choʻzish boʻyicha yaxshi ekan turom.\n21 май 12:59:56\nKozi kor yon hakam kozini kotta ochkanda ofsayt yoqligini bilardi chuchvara quloq blaaa\n21 май 12:59:05\n21 май 21:30:55\nХақиқатан Хоразм ғалабага ҳақлироқ эди\n21 май 14:56:30\nЮтадиган жамоа шағалда ё асфальтдв уйнаса хам ютади. Арпа уни бахона бўлолмайди)


Мексикада жиноятчиларни топиш учун шаҳар полицияси қуролсизлантирилди\n10:17 / 15.03.2017\nМексиканинг Халиско штати Окотлан шаҳри полициясининг барча ходимлари мажбурий равишда қўлга олиниб, қуролсизлантирилди. Бу ҳақда маҳаллий прокуратура ҳузуридаги полиция кучлари қўмондонлигига асосланган ҳолда Informador портали хабар қилмоқда.\nОкотлан полициясининг қуролсизлантирилишига уларнинг сафига жиноятчиларнинг кириб олганига доир гумонлар сабаб бўлган. Бироқ, ҳозирча, бу маълумот расман эълон қилингани йўқ.\nПрокуратура маълумотларига кўра, Окотландаги тартибни сақлаш вазифаси Халиско раҳбариятига бўйсунувчи полиция кучларига топширилган.\nЭндиликда, ҳибсдаги полициячилар Гвадалахарага олиб келинади ва бу ерда жиддий текширувлардан ўтишади. Текширув натижаларига кўра, уларнинг ишлаши ёки ишдан ҳайдалишига оид хулоса чиқарилади.\n2015 йил мартида Окотлан шаҳрида пухта тайёрланган жиноий гуруҳ аъзолари янги ташкил этилган Мексика жандармериясига ҳужум қилгани оқибатида 11 киши, шу жумладан 5 нафар жандарм ўлдирилган, 8 киши тан жароҳати олганди. Ҳукумат томонидан олиб борилган тергов натижаларига кўра, Окотлан полициясининг 4 нафар ходими қўлга олинган эди.


Исҳоқхон Ибрат. По поводу выборов должностных туземцев в Намангане (1910)\nПО ПОВОДУ ВЫБОРОВ ДОЛЖНОСТНЫХ ТУЗЕМЦЕВ В НАМАНГАНЕ\nТуземний газет идорасиға бир хабари афсус осор 1910-йилги аҳволоти халқияларимиздин. Надомат қиладургон ишлар воқеъ бўлиб, халқни ҳайратга соладур. Алалхусус, аҳли илм ва аҳли фатвои шариат ишларига алоқалик ёки мурофлик одамлар гўё табодили олам ёки табодили мулк бўлган каби кўринадур. Чунончи, ҳар ерда бўлган сайловлар хусусидаги бетартибликлар ва бефикрликлар миллатга ошно кишиларни ниҳоятда ғусса ва андишаларга соладур. Чунончи, Ўзганд қози сайловидек Наманган аҳолисида ҳам атрофларида кўб ерларда барпо бўлган сайловларда Наманган атрофида бўлустлар муҳофазат қилиб, ўз қозилари илан тортишиб, элликбоши деган халқларни ўз ихтиёрига қўймаганларини ҳамма ерда пристўф ва ҳокимлар билиб туруб манъ қилмаганлари фикрга соладурки, бўлустлар ҳам қози сайловиға алоқалик эканлиги маълум бўладур. Халқни фаҳми шул эдики, бўлустнойлар фақат одам ҳозирлаб берувмакға ҳадди бор, бўлак хусусда дахли йўқ, деб фаҳм қилурдилар. Эмди маълум бўлдики, бўлак хусусда ҳам кўб дахли бор экан. Иккинчи шулки, элликбошилар сайлаганда халқ элликбошини андиша ва фикрлик дурбин кишидин қилмаганлари ўз инқирозига юз тутганларини кўрсатадур. Масалан, бир одамни қозиликка сайладилар, хоҳ яхши, хоҳ ёмон. Миллий қози бўлишни положенияда 223-бобда зикр қилингандурки, эътибори бор, етти кундин зиёда ҳибис бўлмаган, ўттиз сўмдин зиёда иштроф тўламаган, ёши йигирма бешдин паст эмас одам бўлур, деган экан. Олим ё оми, аҳмоқ ё доно киши ё шариат биладургон ва ё низом биладургон демагани шулки, фақат инсон бўлсун, мазкур айбларга дучор бўлмаган бўлсун дегани бул вилоятларимизга катта йўл бўлиб, саводи бўлмаса ҳам, миллий шарорати бўлса ҳам, миллий положенияда илми кифоя қиладургон ҳам деб ёзилмагандур. Ҳибис бўлмаган, иштроф тўламаган, ёши йигирма бешдан зиёда деган сўз катта важҳ бўлиб, алҳолда кўрасиз, кимларни қўлларига бул катта шариат ҳукмини топширадурлар. 15-номерлик газета бир муҳаққақ Салоҳ имзоси-ла ёзган мақола хўб дуруст, тўғри мақола эканки, башарти қозилар мулладин, уламодин бўлса, қодири имтиҳон бўлурлар эди. Лекин сад ҳайф, ўзимиз айбдор, на учунким миллатимизни қавий бўлмагани, ҳеч фикр-андиша қиладурган киши йўқ. Андиша қиладурган одамни одам ҳам ҳисоб қилмайдурлар. Бул ҳам ўзимизни бефикрлигимиздан бўлур. Хўб, оми ҳам бўлсун, оми ҳам фақат ўз ройи илан бир иш қилмоқға қодир эмас. Шариат масъалаларини муфти ва олимлар кўрсатуб фатво берадурлар. Анда ҳукм қилса керак. Шунчалик эканки, фалон ерда омидин қози қилибдур. Раҳмат ёки лаънат деганда ўттуз минг аҳли бўлса, ўттуз мингдин раҳмат ёки лаънат тегадур. Положенияни бобиға мувофиқ элликбоши деган халқ хоҳлаганига мувофиқ кимгаки шар кўб тушса, они ёзар экан. На қилсунлар, бул хил қилмасалар, положенияга мувофиқ бўлмайдур. Положенияда шариат биладурган мулладин деган эмас экан. Ўзимиз хоҳлаймизми, нима ва ким бўлса они қилурлар. Уларга ким ва нима бўлиши ҳам даркор эмас экан. Бинобарин, ўз халқимиз бири паст, бири баланд деб, беиттифоқ бўлурлар. Фард:\nБефикр ўлсанг, эй дўст, муҳтожи нон ўлурсан.\nПоложенияда халқ орасида обрў ва эътибори бор одам бўлсун деган. Албатта, мингбошиликка мингбоши бўлмоқликка муносиб обрўси бўлуб, қозиликка қози бўлмоқға лаёқат ва муносабатлик обрў бўлмоқ лозимдур. Положенияни мулоҳаза қилмоқ керак.\nТуркистон вилоятининг газети, 1910 йил, №22, 21 март\n 1910 йили генерал-губернаторлик маъмурияти маҳаллий лавозимларга (мингбоши, қози, юзбоши ва ҳ.к.) сайлов ўтказишни жорий қилади. Шу муносабат билан Исҳоқхон Ибрат сайлов жараёнидаги найранглар, сохтакорлик, порахўрликларни ва айниқса, шундай масъулиятли лавозимларга нопок кимсаларнинг сайланганини қаттиқ танқид қилади. Ҳатто газета маъмурияти ушбу мақолага жавоб ҳам ёзишга мажбур бўлган.


МАСЖИД ОДОБЛАРИГА РИОЯ ҚИЛАЙЛИК\nАллоҳга беадад шукрлар бўлсинки, масжидларимиз кундан-кунга обод бўлиб, намозхонларимизнинг сони ортиб бормоқда. Улар учун барча қулайликлар ва шарт-шароитлар мавжуд янги-янги масжидлар ҳам қад кўтармоқда. Диний соҳада олиб борилаётган ислоҳотлар самараси ўлароқ, тез кунда ушбу ободончиликлар барча ҳудудларга кенг ёйилиши табиий.\nАммо аждодларимиз пешво бўлган “илми жадал” қонуниятларидан маълумки, саноқ кўпайиши сифатни ҳам ошириб боришни талаб қилиши муқаррар. Масжидларимиз обод бўлмоқда, намозхонларимиз кўпаймоқда, бу эса ўз навбатида, уларнинг савияси ҳам юқори бўлишини тақозо этади. Айнан савиянинг юқори бўлиши сифатни белгилаб беради.\nИбодат масалаларига келганда кўпчилик илмдан узоқлашиб ҳиссиёт даражасида фикрлай бошлаши кузатилади. Бир неча ўн йиллаб масжидда намоз ўқиб келганлар жамоат намозларининг оддий қонун-қоидаларини билмаслиги, масжид одоблари, саф тузилиши кабиларга беэътиборлиги кўзга ташланади. Хусусан болаларнинг масжидларда намоз ўқиши масаласида ҳам… Тан олиш керак, бу жуда нозик, сўз очилиши биланоқ, кўпчиликнинг ҳиссиётини қўзғатиб юборувчи масала. Аммо ҳиссиётга берилиб, муносабат билдиришдан аввал бир мулоҳаза қилиб кўрайлик, биз ўзи бу масалада ўзига яраша шаръий қоидалар борлигини биламизми? Болаларку катталар ҳамроҳлигида масжидларда ибодатларга боришмоқда, бироқ ибодатлар шаръан тўғри шаклда адо этилмоқдами? Мана шу масалалар ҳақида кўпчилик ўйлаб кўришмайди ёки ўйлашни исташмайди.\nАйрим вилоятларда ёши улуғ масжид имомлари болаларни масжидга келтирмаслик ҳақида гапирсалар ижтимоий тармоқларда уларни кескин танқид остига олдилар. Лекин танқид қилаётганларнинг бирортаси имомлар буни шариат талабларининг бузилмаслиги учун гапирганларини тушуниб ета оладиган даражада эмас. Намозда сафнинг тузилишига эътибор қилиш вожиб амал ҳисобланади. Шариат китобларининг барчасида сафда аввал эркаклар, кейин ёш болалар… кейин аёллар туради, дейилган. Аёлларнинг масжидда намоз ўқиши Ҳазрат Умар давридаёқ қайтарилган, бугунги кунда зиёрат қилинувчи масжидлардан ташқари бирор масжидда аёллар жамоатга қатнаб намоз ўқиши кузатилмайди. Бу албатта мазҳабга эргашувчилар наздида. Болаларнинг сафда катталар билан аралашиб намоз ўқиши уламолар наздида сафни бузиб, фосид қилади. Сафга амал қилмаслик эса вожибни тарк қилиш бўлади. Ҳозирда эса болаларни ҳатто биринчи сафда ҳам кўриш мумкин. Ахир бу ўринда шариат талаблари очиқдан-очиқ бузиляптику! Хўш энди адолат билан қарайлик, кимнинг талаби шаръан тўғри бўлаяпти, болаларнинг жамоатга бориши тарафдорлариними ёки аксинча? Сафга эътибор бериш Имом Муслим ривоят қилган саҳиҳ ҳадис асосида йўлга қўйилган:\n“Абу Масъуд розияллоҳу анҳудан ривоят қилинадики, у: “Расулуллоҳ саллоллоҳу алайҳи ва саллам намоздаги ўринларимизни тўғрилаб чиқар эдилар ва: “Текис туринглар ва терс турмангларки қалбларингиз терс бўлиб қолади. Менинг ортимда ақл эгалари ва балоғатга етганлар турсин. Сўнг уларга эргашувчилар, сўнгра уларга эргашувчилар”.\nЮқоридаги ҳадисдан маълум бўладики, Пайғамбар алайҳиссалом нафақат сафни тўғрилаганлар, балки, кимнинг қаерда туришини ҳам белгилаб берган эканлар. Демак, саф ибодатнинг эътибор қаратилиши лозим бўлган муҳим масалаларидан бири ҳисобланар экан, нега бунга амал қилмаслигимиз керак? Тўғри, бу ўринда болаларнинг масжидда алоҳида саф бўлиб, одоб сақлаб туришлари ўта мушкил масала. Аммо уларнинг жамоатга қатнашлари фарз эмаску! Масжид одобларига риоя қилиш, сафга эътибор бериш эса вожиб. Тарки вожиб бўлишининг олдини олиш мақсадида болаларнинг жамоатга бормай, намозларини уйда ўқишлари афзал экани ўз-ўзидан маълум бўлаяпти. Бу ҳиссиёт билан ҳал қилинадиган нарса эмас, бу шаръий далил, илмий ёндошув билан очиқ-ойдин бўлиб турган масала.\nЭнди яна бир ҳадисга эътибор қаратсак, болаларни бирор сабаб билан масжидга боришларидан тўсиш мумкинми ёки йўқ, деган масала ҳам ойдинлашади:\n“Восила ибн Асқаъ розияллоҳу анҳудан ривоят қилинадики, Расулуллоҳ саллоллоҳу алайҳи ва саллам: “Масжидларингиздан вояга етмаган болаларингизни, ақли заифларингизни, савдоларингизни, олди-сотдиларингизни, тортишувларингизни, бақир-чақирларингизни, жазога тортишларингизни, қиличларингизнинг тиғларини узоқ қилинг! Эшиклари узра покловчи нарсаларни тутинглар ва буни кўпчиликка тарқатинглар”, – дедилар”.\nУшбу ҳадисни Имом Ибн Можа “Сунан”ида, Имом Табароний “Мўъжамул-кабир”да Муоз ибн Жабал розияллоҳу анҳудан, Имом Байҳақий “ас-Сунан ал-Кубро”да Абу Дардо, Восила ибн Асқаъ, Абу Умома Боҳилий розияллоҳу анҳумдан ривоят қилган бўлиб, ҳаммалари: “Расулуллоҳ саллоллоҳу алайҳи ва саллам минбарда туриб айтганларини эшитдик”, – дейишгани айтилади. Ҳадисдан маълум бўладики, Пайғамбар алайҳиссалом ўзлари вояга етмаган болаларнинг масжидга келишидан қайтарган эканлар.\nАдолат учун айтиб ўтиш керакки, муҳаддислар ушбу ҳадис ровийларидан баъзиларини заиф деб топганлар. Бироқ ҳадис заиф бўлгани билан у ерда санаб ўтилган қайтариқларнинг бирортаси ноўрин эмас, уларнинг барчаси ҳозирда ҳам амалда. Масжидда савдо қилмаслик, овозни баланд кўтармаслик, тортишмаслик, масжидларни покиза тутиш кераклиги борасида ҳамма рози. Масжидда тиғли нарса олиб юриш ва жазога тортиш мумкин эмаслиги шариат китобларида ҳам бор. Шундай экан, бирини маҳкам ушлаб олиб, бошқасини тарк қилишга қандай асос йўқ.\nҲадисда келган вояга етмаган болани англатувчи “сабий” сўзининг шарҳи алоҳида эътиборга молик. Фиқҳий мазҳабларда боланинг балоғатга етишида иттифоқ қилинган ёш агар ташқи балоғат белгилари кузатилмаса, ўн беш (15) ёш ҳисобланади. Бу шофеийлар ва ҳанбалийларнинг кўпчилиги, ҳанафийлардан эса Имом Абу Юсуф ва Имом Муҳаммадларнинг сўзи бўлиб, Имом Аъзамдан ҳам бир ривоятда ўн беш ёш зикр қилинган. Моликийларда эса агар ташқи балоғат белгилари кузатилмаса балоғат ёши ўн саккиз (18) ёш деб белгиланган, Имом Аъзам ҳам белгилар кузатилмаса балоғат ёшини ўғил болалар учун ўн саккиз (18), қиз болалар учун ўн етти деб айтгани ривоят қилинади (ушбу ривоят Абул-Баракот Насафийнинг “Канзуд-дақоиқ” асари ва “Мухтасарул-Виқоя”нинг арабча матни ҳошиясида келган). Эътибор бериб қаралса, 15-18 ёшлар оралиғи анча ўсмирликдан катталик сари ўтилаётган даврни ўз ичига олади. Кўриниб турибдики, жуда кичкина болаларни масжидга киритишни оёқ тираб туриб олишга ҳеч қандай ҳожат йўқ.\nЯна бир мулоҳаза, Пайғамбар алайҳиссалом ҳатто катталарнинг ҳам пиёз ва саримсоқ еб масжидга келмасликларини буюрганлари, баъзи ривоятларда масжиддан чиқариб юборишга буюрганлари саҳиҳ ҳадислардан маълум. Агар муайян сабаблар билан жамоатга келиши вожиб бўлган катталар масжиддан тўсилиши мумкин бўлса, болалар ҳам бундан мустасно эмас. Жойлардаги ҳар бир имом эса ўз ҳудудларини, у ерда мавжуд сабаб ва иллатларни яхши билади. Улар ўша ерда мавжуд муайян сабаб ёки иллат туфайли болаларнинг масжидга келиши тўғри эмас деб топган бўлсалар, бунга ваколатларидан келиб чиқиб ҳақлари бор. Жамоат эса уларга эргашиши ва масжид одобларига қатъий риоя қилиши вожиб. Шундай экан динимизга илмга таяниб, онгли равишда амал қилишни бошласак, жумла мусулмонлар учун фойдали бўлар эди.


Видео ГЭС Пском Тошкент вилояти\nТошкент вилоятида ГЭС қурилиши учун Пском дарёси канали тўсиб қўйилди\nТОШКЕНТ, 25 ноя — Sputnik. Тошкент вилоятида ГЭС қурилиши учун Пском дарёси канали тўсиб қўйилди, деб хабар қилди Sputnik Ўзбекистон мухбири.Пойтахтдан 120 км узоқликда барпо этилаётган ГЭС Ўзбекистондаги йирик иншоотлардан бирига, Чорвоқ ГЭСдан кейинги иккинчи объектга айланади.Пском ГЭСининг қуввати 400 МВт бўлади, йилига 950 миллион кВт/соат электр энергияси ишлаб чиқаради. Унинг тўғони мамлакатдаги энг баланд - 195 метр бўлади.Лойиҳага 788 млн $ сарфлаш режалаштирган. ВЭБ.РФ қурилиш учун 75 млн $ кредит ажратди.Ўзбекистонлик мутахассислар россиялик ҳамкасблари билан биргаликда дастлабки геология ишларини олиб боришди. ГЭС 2026 йилда фойдаланишга топшириш режалаштирилган.\nўзбекистон, гэс қурилиши, гэс, тошкент, тошкент вилояти\n15:55 25.11.2021 (янгиланди: 16:17 25.11.2021)\n© Sputnik / Рамиз БахтияровДля строительства ГЭС в Ташкентской области перекрыли русло реки Пскем\nТошкент вилоятида ГЭС қурилиши учун Пском дарёси канали тўсиб қўйилди.\nТОШКЕНТ, 25 ноя — Sputnik. Тошкент вилоятида ГЭС қурилиши учун Пском дарёси канали тўсиб қўйилди, деб хабар қилди Sputnik Ўзбекистон мухбири.\nПойтахтдан 120 км узоқликда барпо этилаётган ГЭС Ўзбекистондаги йирик иншоотлардан бирига, Чорвоқ ГЭСдан кейинги иккинчи объектга айланади.\nДля строительства ГЭС в Ташкентской области перекрыли русло реки Пскем\nПском ГЭСининг қуввати 400 МВт бўлади, йилига 950 миллион кВт/соат электр энергияси ишлаб чиқаради. Унинг тўғони мамлакатдаги энг баланд - 195 метр бўлади.\nЛойиҳага 788 млн $ сарфлаш режалаштирган. ВЭБ.РФ қурилиш учун 75 млн $ кредит ажратди.\nЎзбекистонлик мутахассислар россиялик ҳамкасблари билан биргаликда дастлабки геология ишларини олиб боришди. ГЭС 2026 йилда фойдаланишга топшириш режалаштирилган.


Эски меҳнат дафтарчаси алмаштириладими?\nҲар бир ҳужжатга имзо\nШакарни сақлаш қоидалари\nНима харид қилаётганингиздан хабардор бўлинг!\nҲайдовчи ва пиёда – тенг ҳуқуқли ҳаракат иштирокчилари\nРўмоллар ҳар хил, расмлари бир хил\nГазета Норма маслахатчи / 2016 год / № 35 / Кадрлар бўлими\nМени совет герби, сув белгиси туширилган ва саҳифалари рақамланган эски намунадаги меҳнат дафтарчаларига доир савол қизиқтиради. Айтишларича, улар ҳақиқий деб ҳисобланмас эмиш. Нима қилиш керак? Наҳотки барча ходимларнинг меҳнат дафтарчаларини алмаштириш керак бўлса?\nБир ходимнинг меҳнат дафтарчаси 1996 йил ноябрида Тожикистонда очилган. У Тожикистон фуқароси. Бироқ доим Ўзбекистонда яшаган. Тожикистонда очилган меҳнат дафтарчаси шу пайтгача, бироқ Ўзбекистонда юритилади. 19 йиллик стажи бор. Меҳнат стажини нима қилиш мумкин? Ушбу меҳнат дафтарчаси ҳақиқийми? Эски намунадаги меҳнат дафтарчалари қайси пайтдан бошлаб ҳақиқий эмас деб ҳисобланади?\nКадрлар бўлими ходими.\n– Айни пайтда республикамиз ҳудудида янги намунадаги меҳнат дафтарчалари қўлланмоқда. Меҳнат кодекси амалга киритилгунгача, яъни 1996 йил 1 апрелгача берилган дафтарчалар ҳақиқий бўлиб, янгисига алмаштирилмайди (ВМнинг 6.07.1995 йилдаги «Ўзбекистон Республикасида янги меҳнат дафтарчаларини жорий қилиш тўғрисида»ги 258-сон қарорининг 1-банди). Янги намунадаги меҳнат дафтарчалари фақат биринчи марта 1996 йил 1 апрелдан кейин меҳнат шартномаларини тузган ходимларга берилади.\nБироқ хорижий намунадаги (Тожикистон Республикасида очилган) меҳнат дафтарчаси бўлган чет эллик шахсни ишга қабул қилган иш берувчи, МКнинг 81-моддаси ва Меҳнат дафтарчаларини юритиш тартиби тўғрисидаги йўриқноманинг (АВ томонидан 29.01.1998 йилда 402-сон билан рўйхатдан ўтказилган) 1.1-бандига мувофиқ, ходим билан меҳнат шартномаси имзоланган кундан бошлаб 5 кундан кечиктирмай 1996 йил ноябрида янги намунадаги ЎзР меҳнат дафтарчасини юритиши керак эди (258-сон ВМҚнинг 2-банди).\nБунда хорижий намунадаги меҳнат дафтарчасидаги ёзувлар унга кўчириб ўтказилмайди.\nАбдусалом Рисқуллаев, «Norma Online» эксперти.\nПрочитано: 1560 раз(а)


Москвада қирғизистонликлар Қирғизистон Миллий хавфсизлик давлат қўмитасидан норозилигини билдириб, раҳбариятнинг истеъфосини талаб қилишди\nМосквада Авиамоторная кўчасидаги бинолардан бирида юзга яқин қирғизистонлик фуқаролар йиғилиб, Миллий хавфсизлик давлат қўмитасининг қирғиз-ўзбек чегараси борасидаги қароридан норозилигини билдирди.\nТадбир ташкилотчиларидан бири, «Мен рози эмасман» ҳаракати аъзоси Орозайим Нарматова қарорлар халқ фикри ҳисобга олинмасдан қабул қилинади, деб ҳисоблайди.\n«Қирғизистон ерлари Миллий хавфсизлик давлат қўмитасининг шахсий мулки эмас. Бўлим ҳамма нарсани халқнинг розилигисиз, Жўқорғи Кенгешнинг қарорисиз ҳал қилишга ҳақли эмас. Бугунги тадбиримиз талаб билан ўтказилмоқда — Миллий хавфсизлик давлат қўмитаси раҳбари ўз хоҳишига кўра лавозимни тарк этиши керак. Буни норозилик акцияси деб аташ тўғри бўлади», — деди Нарматова.\nМигрантлар учрашуви «Мен рози эмасман» ва «Менинг ҳуқуқим бор» ҳаракатлари томонидан ташкил этилди.\nМиллий хавфсизлик давлат қўмитаси муҳожирларнинг баёнотларига ҳозирча изоҳ бермаяпти.\nМарт ойи охирида Қирғизистон Ўзбекистон билан чегара масалаларини «юз фоиз» ҳал қилишини эълон қилди. Қирғиз-ўзбек чегарасини делимитация ва демаркация қилиш бўйича ҳукумат делегацияси раҳбари Камчйбек Ташиевнинг сўзларига кўра, ҳозирда мамлакатлар ўртасида баҳсли ҳудудлар мавжуд эмас.\nБироқ, баъзи бир қарорлар чегараолди ҳудудлари аҳолисининг норозилигига сабаб бўлди, хусусан, энди Кемпиробод сув омбори тўғони тўлиқ ўзбек назорати остига ўтди, аммо томонлар сув ресурсларидан биргаликда фойдаланадилар. Шу кунларда Кемпиробод сув омборининг Қирғизистон томонида маҳаллий аҳолининг норозилик ҳаракати бўлиб ўтмоқда.


Халқ ва ҳокимият: газ, сув ва чиқинди - BBC O'zbek\nХалқ ва ҳокимият: газ, сув ва чиқинди\nImage caption Ўзбекистонда одамлар ҳасратини чойхонада ё уйида, ўта ишонганлари даврасида айта олади.\n"Очиқ мулоқот" кўрсатувида пойтахт туман ҳокимлари навбати билан фуқароларни ўйлантираётган саволларга жавоб берадилар. Ушбу кўрсатув янгилик эмас, аммо илгарироқ ТВда бошланган ҳокимият ва халқ мулоқоти бир неча муддат узилиб қолган эди.\nКўрсатувда ободонлаштириш, газ, электр, иссиқ сув таъминоти ва бошқа соҳаларда қилинган ишлар ҳамда муаммолар ҳақида гап боради.\nКўрсатув жонли эфирда бўлганлиги учун унга қўнғироқ қилиб тушиш ва мавжуд муаммони айтиш мумкин.\nТошкентлик уй бекаси ўзи яшаб турган жойда коммунал хизматлар борасида муаммолар йўқлигини айтади. Бироқ бошқа массивларда уйларнинг томидан чакки ўтиб ётгани ва чиқиндиларнинг атрофга сочилиб ётганини таъкидлайди. Аммо суҳбатдошимизга кўра, бу каби кўрсатувлардан фойда кам бўлса керак.\n"Жуда кўп кўп қаватли тепасидан сув ўтганини кўраман. Бу уйларга қарашмайди, яхши ишлашмайди. Неча йилдан бери кўрсатишади, лекин наф бўлмаса керак. Ёрдам берганида телевизорда кўп кўп чиқмасди. Неча йилдан бери қувурлар ёрилган, деб кўрсатишади" - дейди уй бекаси.\nУнга кўра, айни дамда фақат телевизорда муаммони кўрсатиш билан чекланишаяпти. Танқид натижасида ушбу муаммо баратараф этилгани ёки ўзгариш бўлмагани борасида кўрсатувлар деярли йўқ.\nЮнусобод туманида истиқомат қилувчи Равшан эса чиқиндиларни йиғиб олиш ҳамда бошқа коммунал хизматлар борасидаги камчиликлар янги "домком" тайинлангандан бери бартараф этилганини айтади. Бироқ йўлларнинг сифати уни қониқтирмайди.\nImage caption Реал ёрдам истаган ўзбекистонликлар интернет орқали Гулнора Каримовага чиқишади.\n"Мен яшаётган жойда жуда ҳам қаттиққўл домком бўлгани учун, биз томонларни чиройли қилиб қўйган. Чиқинди кўрмайсиз. Лекин йўллар дабдала. Сайрам томонларда йўллар жуда ёмон. Таъмирланмаганига 10 йилдан ошиб кетган. Мактаб давримдан бери таъмир қилинмайди" - дейди Равшан.\nОлмазор туманидан исмини ошкор қилишни истамаган маҳалла фаолининг айтишича, сўнгги вақтларда мавзелардаги чиқиндилар олиб чиқиш бўйича ижобий ишлар қилинмоқда. Ҳокимият томонидан етарли миқдорда транспорт ажратилган, махсус чиқинди ташланадиган жойлар барпо этилган, аммо уни олиб чиқишга қўшимча маблағ бўлмагани боис аҳоли яшайдиган уйларнинг ўртасида ёқиб, йўқ қилинаяпти.\n"Олимпия" массиви билан "Тансиқбоев-3" ўртасида тўрт-беш гектар ерда катта чиқиндихона тиклашди. Аммо чиқиндини шу ернинг ўзида ёқишади. Кечаси билан бутун Олмазор туманига чиқиндидан чиққан тутуннинг ҳиди уфуриб туради" - дейди маҳалла фаоли.\nСуҳбатдошимизнинг айтишича, бу борада турли ташкилотларга шикоятлар қилишган, аммо ҳамон натижа йўқ.\n"Мен 01га телефон қилдим. Улар тумандагиларга айтинг, дейишди. Тумандагилар эса, "қўяқолинг, энди ака" деб қайтаришга интилдилар. Одамлар тепагача ёзишган. Ҳокимиятдан тортиб ҳамма ташкилотгача ёздик. Ҳеч қандай натижа чиқмади. Чунки чиқиндини сал четроққа олиб бориб қайта ишлаш ва ёки чеккароққа тўкиш учун ҳокимиятла пул йўқ эмиш" - дейди олмазорлик Турғун.\nБироқ Тошкент шаҳар ҳокимияти Ахборот хизмати раҳбари Ҳусан Эрматов бу ҳолатни рад этди ва шаҳар ичида чиқинди ёқилмаслигини таъкидлади.\nҲар ернинг ўз эгаси...\nImage caption Тошкентда ҳам одамларни газ, сув, ток ва чиқинди масалалари кўпроқ қизиқтирмоқда\nСўнгги ойларда ҳокимият органлари шаффофлигини таъминлаш учун Ўзбекистон синов сифатида Самарқанд ва Бухорода махсус барномаларни йўлга қўймоқда. Унга кўра, фуқаролар раҳбарлар ва масъуллар билан мулқотга киришишлари, ўзларини қийнаётган муаммоларга жавоб талаб қилишлари мумкин.\nБироқ инсон ҳуқуқлари фаолларига кўра, кўп ҳолларда ўз ҳақ-ҳуқуқини талаб қилган одам куч тизимлари ва ёки ҳокимият вакиллари тарафидан босим остига олинади.\nҚатор собиқ Совет давлатлари раҳбарлари, хусусан, Россия президенти Владимир Путин ҳар йили ўз фуқаролари саволларига телемулоқот орқали тўғридан-тўғри жавоб беради.\nМарказий Осиёда эса Қозоғистон президенти Нурсултон Назарбоев бу каби мулоқот ўтказгани маълум.\nСўнгги пайтлари эса Ўзбекистонда одамлар Президент Каримовнинг тўнғич қизи Гулнора Каримовадан интернетдаги ижтимоий тармоқлар орқали у ёки бу муаммоларни ҳал қилишда ёрдам сўраб мурожаат қилишмоқда.\nҚатор ҳолатларда Гулнора Каримова одамлар билан мулоқотга чиқиб, уйларнинг ёки яшил ҳудудларнинг бузилишига қарши фуқаролар манфаатини ҳимоя қилган.\nНиҳоят Ўзбекистонда муштумзўр ҳокимларга қарши кураш бошландими?


Европанинг рамзий футбол терма жамоаси таркибига кимлар кирди? - www.Voydod.net\nЕвропанинг рамзий футбол терма жамоаси таркибига кимлар кирди?\n“Goal.com” сайти 2014 йилги жаҳон чемпионатининг Европадаги саралаштурнири бўйича рамзий терма жамоасини белгилади.\nЖамоа таркиби 4-3-3 схемаси бўйичатанланди. Ўнг томондаги позиция ҳимоясига германиялик Филипп Лам қўйилди. Марказий мудофаа ўқини бельгияликВенсан Компани ва Ян Вертонген эгаллади. Ярим ҳимоячилар триосини француз Матье Вальбуэна, итальян ДаниэлеДе Росси ва германиялик Месут Ўзил ташкил этди.\nҲужумчилардан терма жамоа таркибигаиспан Педро, босниялик Эдин Жеко ва турнирнинг энг яхши ҳужумчиси голландиялик Робин Ван Перси (тўққизтаўйинда 14 та гол) кирди.\nДарвозабонлар позициясини россиялик Игорь Акинфеев эгаллади,чап қанот ҳимоячиси ролида эса Дмитрий Комбаров қайд этилди. “Goal.com” нашрининг ёзишича, Акинфеев саралашциклида бошқа жамоалар дарвозабонларидан кўра камроқ тўп киритгани учун энг яхши дарвозабон сифатида танолинган. Айнан унинг ишончли ўйини “F” гуруҳида Россия терма жамоасига Португалиядан ўзиб кетиш имкониниберган.


Ўзбекистоннинг металлургия соҳасида иқтисодий ўсиш қайд этилмоқда - Фарғона.Ру ахборот агентлиги\n02:32 msk, 14 Июль 2020\nЎзбекистоннинг металлургия соҳасида иқтисодий ўсиш қайд этилмоқда\n24.05.2007 08:53 msk\nЎзбекистон мустақиллиги йилларида мамлакатнинг металлургия соҳасига бир ярим миллиард долларга яқин сармоя ётқизилган. Бу ҳақда Ўзбекистон тоғ-кон-металлургия саноати ходимларининг ҳар йили май ойининг учинчи якшанбасида нишонланадиган касб байрами муносабати билан маҳаллий ОАВ хабар қилдилар. Бироқ ахборотнинг озлиги ва бирор масала юзасидан қўшимча маълумот олишга уриниш сал бўлмаса давлат сирига тажовуз қилишдек қабул қилинадиган бир шароит бу маблағларнинг қай даражада самарали сарф этилганини таҳлил қилишга имкон бермайди. Шунинг учун ҳам кичикроқ иқтисодий шарҳ билан чекланишга тўғри келади.\nТабиий қазилмаларга бойлиги, бақувват маъданли-хом ашё базаси ва бир неча тоғ-кон саноати корхоналарининг мавжудлиги – буларнинг ҳаммаси қора ва рангли металл ишлаб чиқариш бўйича Марказий Осиёда Ўзбекистонни лидер мамлакатга айлантирган.\nРеспублика оммавий ахборот воситаларининг хабар қилишларича, бугунги кунда соҳа корхоналари жаҳоннинг саксондан зиёд ширкатлари билан иқтисодий алоқалар ўрнатганлар. Шу ўринда президент Ислом Каримов томонидан мустақилликнинг дастлабки йилларида эълон қилинган Ўзбекистон ривожланишининг беш тамойилидан бирини эслаш ортиқчалик қилмайди, бу тамойилга мувофиқ давлат мамлакатдаги ҳар қандай ислоҳотнинг бош ташаббускори сифатида чиқиши керак эди. Шунинг учун ҳам, ўзбекистонлик иқтисодчилардан бирига кўра, металлургия соҳаси корхоналарида “бозор механизмларини жорий қилиш бошланган ва бунда давлат асосий сармоя ётқизувчи сифатида чиққан”. Қолаверса, у ҳалигача бу ширкатларнинг асосий пакетига эга бўлган ҳолда уларнинг бош хўжайини бўлиб қолаяпти.\nАгар мамлакат мустақиллигининг дастлабки йилларида металлургия ишлаб чиқариш жабҳасида жиддий узилишларни бошдан кечирган бўлса, бугунги кунда, маҳаллий оммавий ахборот воситалари хабарларига кўра, барча корхоналарда ишлаб чиқариш яхши йўлга қўйилган. Афсуски, ОАВ бу узилишларнинг қанча давом этгани ва мазкур корхоналарнинг иқтисодий кўрсаткичлари қандай экани ҳақида ҳеч нарса демайдилар.\nЎзбекистон саноатининг энг йирик жабҳаларидан бири рангли металлургия бўлиб ҳисобланади, у ишлаб чиқариш ҳажми бўйича фақат ёқилғи-энергетик комплекси, енгил саноат ва озиқ-овқат саноатидан кейин туради, холос. Ўзбекистон рангли металлургия корхоналари фаолиятининг асосий йўналиши мис ва уран ишлаб чиқариш ҳамда олтин қазиб олиш бўлиб ҳисобланади. Соҳанинг етакчи корхоналари Олмалиқ ва Навоий тоғ-кон-металлургия комбинати (ТКМК) ҳамда Чирчиқдаги қийин эрийдиган ва иссиқбардош металлар комбинатидир. Заводларнинг ҳар бири хом ашёнинг муайян турларини қазиб олиш ва қайта ишлашга ихтисослашган.\nОлмалиқ ТКМК мис-молибден комбинати сифатида 1949 йилда ташкил этилган. Ўн йил аввал у очиқ турдаги ҳиссадорлик жамиятига айлантирилган. Бугунги кунда “Олмалиқ ТКМК” ОҲЖ тўртта тоғ-кон корхонаси, иккита металлни бойитиш фабрикаси, иккита металлургия заводи, таъмирлаш-механика ва оҳак заводи, автотранспорт бирлашмаси, темирйўл транспорти бошқармаси ва бошқаларни бирлаштириб туради. ТКМК маҳсулотининг етмиш фоизга яқини экспортга кетади. Ўз вақтида комбинатда йигирма мингга яқин одам ишлаган.\nЎзбекистон телевидениеси хабарига кўра, 2007 йилнинг биринчи кварталидаёқ Олмалиқ ТКМК 1 млрд. 600 млн. сўмлик (1 млн. 270 минг долларга яқин) маҳсулот ишлаб чиқарган.\nБу ерда ишлаб чиқарилувчи металл 99,97 фоизга тоза маҳсулот бўлиб ҳисобланади. Бугунги кунда тўртта ишлаб чиқариш линияси реконструкция қилинмоқда. Шунингдек, корхона қўрғошин ҳам ишлаб чиқаради, биринчи кварталда 710 млн. сўмлик (563 минг доллардан ортиқроқ) қўрғошин сотилган. Янги технологиялар ва меҳнатни самарали ташкил этилганлиги ишлаб чиқариш харажатларини юзлаб миллион сўмга қисқартиришга ёрдам берган.\nИшлаб чиқариш қуввати, эгаллаб турган майдони, ишчиларининг сони ва бошқа иқтисодий кўрсаткичлари бўйича Навоий тоғ-кон-металлургия комбинати бутун МДҲда мисли бўлмаган корхона бўлиб ҳисобланади. Ўтган асрнинг 90-йилларида комбинат эски технологиялар бўйича ва ўттиз йиллик эскирган жиҳозлар билан ишларди. Эндиликда бу ерда янги технологиялар жорий этилган, жараённи компьютер орқали бошқариш йўлга қўйилган. Корхона махсус дастур бўйича 200 миллион АҚШ долларилик сармоя жалб қилган.\nБунга саноат корхоналарининг ташқи иқтисодий алоқаларини ривожлантириш учун имтиёзлар жорий этилганлиги ва “сармоя жалб қилиш учун тўла эркинлик” берилганлиги сабаб бўлган. Натижада фақат ишлаб чиқариш ҳажми ошибгина қолмай, кенгайган ҳам – сўнгги йилларда бу ерда бир нечта корхона пайдо бўлган. “Агама” трикотаж фабрикаси, Марказий Осиёда ўхшаши бўлмаган заргарлик заводи, фосфорит ишлаб чиқарувчи Қизилқум мажмуаси, учинчи Учқудуқ гидрометаллургия заводи ана шулар жумласидандир.\nЎтган вақт мобайнида бошқа бир корхона – Бекобод тоғ-кон-металлургия заводи 215 минг тонна пўлат эритиб, 118 миллион сўмдан зиёд (94 минг долларга яқин) даромад олган.\nЎтган йили ўзининг 60 йиллигини нишонлаган “Ўзметкомбинат” ҲЖ ҳам металл маҳсулотлари ишлаб чиқарувчи корхоналар қаторида туради. У 1944 йил 5 марти ишга тушганди. Орадан ярим аср ўтгач, “Ўзметкомбинат” қора металл ишлаб чиқарувчи Ўрта Осиёдаги ягона корхонага айланган.\nЎзбекистоннинг тоғ-кон-металлургия соҳаси ҳақида сўз борар экан, мамлакатдаги геология илми ва амалиёти ҳақида эслатмаслик мумкин эмас. Ўзбекистон ОАВ хабарларига мувофиқ, мустақиллик йилларида маҳаллий геология разведкачилари томонидан икки юздан зиёд турли фойдали қазилма конлари топилган. Ҳозиргача эса ҳаммаси бўлиб Ўзбекистонда уч мингдан зиёд фойдали қазилмалар конлари ва истиқболли кўринишлари, маъданли хом ашёнинг юзга яқин турлари топилган, улардан олтмиш бештаси саноат ва қишлоқ хўжалигида ишлатилмоқда. Ўзбекистон ҳудудида бир ярим мингга яқин кон текширилган, қайта ишлашга тайёрлаб қўйилган барча турдаги маъданли хом ашё заҳиралари 1,88 трлн. АҚШ доллари миқдорида, маъданли хом ашёнинг умумий потенциали эса тақрибан 11 трлн. АҚШ доллари миқдорида баҳоланмоқда. Ўзбекистонлик олимлар томонидан тасдиқланган олтин, уран, мис, табиий газ, вольфрам, калий тузлари, фосфоритлар, каолина заҳиралари бўйича Ўзбекистон фақат МДҲдагина эмас, жаҳонда ҳам етакчи ўринларни эгаллайди. Олтин заҳиралари бўйича республика жаҳонда тўртинчи ўринда, уни қазиб олиш бўйича еттинчи ўринда, мис заҳиралари бўйича ўнинчи-ўн биринчи ўринларда, уран заҳиралари бўйича еттинчи-саккизинчи ўринларда, уран қазиб олиш бўйича эса ўн биринчи-ўн иккинчи ўринларда туради.


ЎзА - Мамлакатимиз ҳарбий муҳандисларининг муваффақияти\nМамлакатимиз ҳарбий муҳандисларининг муваффақияти\n11.08.2017 18:35 Чоп этиш версияси\nЖаҳоннинг беш мамлакати полигонларида 29 июлдан 12 августга қадар навбатдаги Халқаро армия ўйинлари бўлиб ўтмоқда. Ушбу мусобақаларда Ўзбекистон Республикаси Қуролли Кучлари вакиллари илк бор иштирок этиб, муваффақият қозонди. Мамлакатимиз ҳарбий муҳандислари "Хавфсиз йўл" танловида учинчи ўринни эгаллади.\nПойтахтимизда ҳарбий муҳандисларимиз жамоасини тантанали кутиб олиш маросими бўлиб ўтди.\nМамлакатимиз ҳарбий хизматчилари Хуршидхон Ҳайдаров ва Бунёд Болтаев ўзаро уйғун ҳаракат қилиш ва белгиланган меъёрларни бажариш кўрсаткичлари бўйича "Энг намунали ТТММ гуруҳи" номинациясида ғолиб деб топилди. ТТММ – бу тўсиқдан тозалаш муҳандислик машинаси бўлиб, уни бошқараётган гуруҳ қўшинлар ҳаракат қилиши учун йўлни тўсиқлардан тезроқ тозалаши лозим. Ўзбекистон жамоасига Қуролли Кучлар Бош штаби муҳандислик қўшинлари бўлими бошлиғи подполковник Равиль Бойбеков раҳбарлик қилди, машина экипажини Ислом Каримов номидаги Тошкент давлат техника университети ҳарбий кафедраси цикл бошлиғи подполковник Насим Тўхтаев мусобақага тайёрлади.\nРоссия, Беларусь, Қозоғистон, Озарбайжон ва Хитойнинг 22 полигонида ўтаётган 2017 йилги Халқаро армия ўйинларида 28 мамлакат ҳарбий хизматчилари баҳслашди. Мамлакатимиз Мудофаа вазирлиги вакиллари "Ҳарбий разведка аълочилари", "Эльбрус халқаси", "Содиқ дўст", "Хавфсиз йўналиш", "Йўл патрули", "Снайпер марраси", "Қуролсоз уста" ва "Мусаффо осмон" танловларида иштирок этди.\nҲарбий муҳандисларимиз муваффақияти миллий армиямиз техник жиҳатдан юқори даражада жиҳозлангани, ҳарбий хизматчиларимиз юксак маҳорат, мустаҳкам маънавий-иродавий фазилатлар соҳиби эканини яна бир бор намоён этди. Ўзбекистон Республикаси мудофаа вазирининг буйруғи билан ҳарбий муҳандислар жамоаси аъзоларига кўкрак нишонлари топширилди.


CNBC: қондаги қанд миқдорини ўлчаш имкониятига эга Apple Watch синовдан ўтказилмоқда\n00:02 / 21.05.2017\nApple раҳбари Тим Кук Apple Watch соатлари билан бирга ишлайдиган қондаги қанд мидорини ўлчовчи глюкометр прототипини шахсан ўзида синовдан ўтказишни бошлади. Бу ҳақда CNBC нашри ўз манбасига иқтибос келтирган ҳолда маълум қилди.\nНашр манбасининг маълумотларига кўра, Кук Apple Watch учун глюкометр прототипи билан Apple кампусида юради. Манба янги қурилманинг қўрсаткичларини ошкор қилмаган.\nНашрнинг таъкидлашича, Apple компаниясида диабетиклар учун жуда муҳим қурилма – қондаги қанд миқдорини доимий кузатувчи трекер устида ишлайдиган алоҳида ходимлар жамоаси мавжуд. Ушбу трекер шуниси билан ажралиб турадики, унинг ишлаши учун фойдаланувчининг тери остига кириш талаб қилинмайди (замонавий глюкометрлар эса тери остига кириш билан ишлайди). Маълум қилинишича, корпорация прототипларнинг тиббий тадқиқотини ўтказмоқда.\n2017 йилда Кук Глазго университети талабалари олдида сўзлаган нутқида қондаги қанд миқдорини ўлчаш муҳимлиги ва кунига бир неча маротаба қон миқдорини ўлчашга тўғри келадиган қанд касалига учраган беморлар муаммолари ҳақида сўзлаган. Ўшанда Кук бир неча ҳафта давомида глюкометрдан фойдалангани ва натижада қондаги қанд миқдорини мувозанатлаш учун ўз овқатланиш тартибини ўзгартирганини маълум қилган.\nApple Watch глюкометр қанд мидори


Тожикистон олимпия терма жамоаси илк бор Осиё кубоги финалида иштирок этади\nТожикистон олимпия терма жамоаси (U-23) ўз тарихида илк бор 2022 йилда Ўзбекистонда бўлиб ўтадиган Осиё кубогининг финал қисмида иштирок этиш йўлланмасини қўлга киритди.\nТожикистон футбол федерациясидан маълум қилишларича, Мубин Эргашев бошчилигидаги олимпия терма жамоаси саралаш турнири якунларига кўра, ўз гуруҳларида иккинчи ўринни эгаллаган энг яхши тўртта жамоа қаторидан жой олди.\n25 31 октябрь кунлари Душанбе шаҳрида «Б» гуруҳидаги олимпия терма жамоалари ўртасида Осиё Кубоги – 2022 саралаш турнири бўлиб ўтди. Тожикистонлик футболчилар Ливан (1:0) ва Непал (6:0) тенгдошларини мағлуб этишди, аммо тенг курашда Эрон жамоасига 2:3 ҳисобида мағлуб бўлишди.\nШундай қилиб, 11 гуруҳда ғолиблар тўғридан-тўғри Осиё Кубоги-2022 финал босқичига чиқди: Қатар («А» гуруҳи), Эрон («B»), Ироқ («C»), Қувайт («D»), Бирлашган Арабистон Амирликлар («E»), Иордания («F»), Австралия («G»), Жанубий Корея («H»), Ветнам («I»), Малайзия («J»), Япония («K»).\nТаиланд, Саудия Арабистони, Туркманистон ва Тожикистон терма жамоалари ҳам энг яхши кўрсаткичга эга бўлган гуруҳларда иккинчи ўринни эгаллаган энг яхши жамоа сифатида Осиё чемпионати финал босқичига йўл олди.\n2022 йилда Ўзбекистонда 23 ёшгача бўлган футболчилар ўртасида футбол бўйича Осиё чемпионати бўлиб ўтади. Ўзбекистон футбол ассоциасияси матбуот хизмати хабарига кўра, мусобақа 1-19 июнь кунлари бўлиб ўтади. Ўзбекистон терма жамоаси мусобақа мезбони сифатида автоматик тарзда Осиё Кубоги–2022 йўлланмасини қўлга киритди.\nАввалига Хитой 2023 йилги Осиё Кубогига тайёргарлик мусобақаси сифатида ушбу мусобақага мезбонлик қилиши керак эди. Бироқ, 2020 йил 15 октябрда Хитой футбол ассоциацияси тақвимдаги зиддиятлар, бошқа халқаро тадбирлар олдидан стадионни тугатиш вақти ва коронавирус пандемияси туфайли юзага келган хавотирлар туфайли турнирни тарк этди.


Оталар, фарзандларингиз билан суҳбатлашинг! - Hidoyat.uz\nОталар, фарзандларингиз билан суҳбатлашинг!\nАсосий саҳифа Жамият Болалар Оталар, фарзандларингиз билан суҳбатлашинг!\nЧоп этилди Yanvar 8, 2020 Оталар, фарзандларингиз билан суҳбатлашинг!da fikr bildirishni o'chirish\nОналар билан оталардан қайси бири болалари билан кўпроқ гаплашиши ҳақида гап кетса ҳаммамиз оналар кўпроқ гаплашишини биламиз, тан оламиз. Баъзи кўрсатгичлар ҳатто оналар фарзандлари билан оталардан 3 баробар кўп суҳбат қилишларини таъкидлайди.\nБунга сабаб қилиб биз оталар иш билан бўлиб уйда кўп бўлмаслигимизни, аёллар фарзандларга кўпроқ эътибор бериб тарбияси билан шуғулланишини, биз ҳам фарзандларимиз билан аёлларчалик вақт ўтказганимизда биз ҳам албатта кўп суҳбатлашиб турардик деган баҳоналани келтирамиз.\nЛекин яқинда Америка Педиатрия Академияси томонидан ўтказилган тадқиқот бу даъволарнинг асоссиз эканлигини кўрсатиб берди. Тадқиқот жараёнида бир нечта ота-оналардан фарзандларининг олдига ёзиб олувчи жиҳоз қўйишни ва фақатгина ҳам ота ҳам она уйда бўлган вақти у жиҳозни ёқишларини сўрашган. Қайдлар туғриқхонада, фарзанд 1 ойлик бўлганида ва 7 ойлик бўлганида ёзиб олинган. Натижалар кутилгандан ҳам қизиқ бўлиб чиқди. Маълум бўлишича аёллар нафақат фарзандлари билан эркакларга нисбатан уч баробар кўп суҳбатлашишар экан, балки фарзандлар оналар билан диалог қилишга, оналарнинг саволларига тўлақонли жавоблар беришга мойил экан.\nЯна оналар кўпроқ қиз фарзандлар билан гаплашишлари маълум бўлди. Албатта аёллар табиатан серсуҳбат ва ижтимоий фаол бўлишлари кўпчилигимизга маълум. Қиз фарзандларнинг ривожланиши ўғилларга нисбатан тезроқ бўлади ва натижада оналар қизлари билан гаплашишни ўғиллар билан гаплашишдан кўра қизиқарлироқ деб ҳисоблайдилар.\nШуни таъкидлаш керакки болалар қанча кўп сўз эшитишса уларнинг сўз бойликлари шунча кўпаяди, шунча тез гапириб кетадилар, вақтли ўқишни ўрганадилар ва натижада ўқиш ва келажакдаги ҳаётларида муваффақиятли бўладилар. Яна қайтарамиз, бола яқинларидан қанча кўп сўз эшитса (отаси, онаси, опа-укалари ва ҳоказо.. телевизор бунга кирмайди, чунки суҳбат ҳар икки томонлама бўлиши керак) шунча фарзанд учун фойдаси кўп бўлади.\nЭнг муҳими, фарзанд тарбияси ва камолотида оналар билан бирга оталарнинг ҳам катта ўрни бор. Шундай экан ҳурматли оталар, фарзандиларингиз билан тез-тез гаплашинг!\nСал қулай имкон бўлди деганда уларни оналари билан ташлаб қўйишга одатланманг. Улар билан турли мавзуларда суҳбатлашинг; режаларингиз ҳақида айтиб беринг, кунингиз қандай ўтганини, кўрган ва қилган ҳамма ишларингиз ҳақида гапиринг. Улар билан бирга ўйнанг, ҳазил-ҳузул қилинг.\nФарзандларингиз билан оналари каби гаплашишингиз ҳам шарт эмас, ўзингиз хоҳлаган усулда суҳбатлашинг. Оталар одатда нима?’ ва қаерда?’ саволларини кўп беришади, ва бу боланинг фикрлаш қобилиятининг яхши ривожланишига ва сўз бойлигининг ошишига ижобий таъсир қилади.\nКелинг, ҳаракат қилиб кўрамиз ва аёллар фарзандларимиз билан биздан 3 баробар кўп гаплашади деган фактни ўзгартирамиз. Бу мақолани бошқа фарзанди бор дўстларингизга ҳам тавсия қилинг.\n[Рус ва инглиз тилидаги мақолалар асосида тайёрланди]\nАмир Темур ҳажга борганми?


Қирғизистоннинг собиқ бош вазири Амангелди Муралиев мамлакатдаги вазият ва юзага келган қўшҳокимиятчилик ҳақида - Фарғона.Ру ахборот агентлиги\n04:31 msk, 14 Июль 2020\nҚирғизистоннинг собиқ бош вазири Амангелди Муралиев мамлакатдаги вазият ва юзага келган қўшҳокимиятчилик ҳақида\n07.11.2006 14:03 msk\nЕвгения Захарова ёзиб олди\n"Фарғона.ру" АА: - Бўлиб ўтаётган воқеалар юзасидан фикрингиз қандай? Қўшҳокимиятчилик нимага олиб келиши мумкин?\nА. Муралиев: - Биринчидан, мен бу воқеалар пишиб етилди, деб ҳисоблайман. Чунки бир ярим йил олдин, 2005 йилнинг 25 мартида мухолифат ягона иттифоқда эди. Ва улар, умуман олганда, ўз йўналишларини эълон қилгандилар. Аввало, конституцион ислоҳот ва сониян, коррупцияга қарши кураш. Бироқ бир ярим йил ичида ҳеч нарса ўзгармади, конституцион ислоҳот деярли жойидан қўзғалмади. Коррупцион режим эса янада авж олди. Шунинг учун ҳам ҳозир митингда иштирок этаётган ёки уйларида ўтирган одамлар – бир ярим йил аввалги одамлар эмас, бугун улар тамоман бошқа одамлардир. Қирғизистон жамияти ривожланиб бормоқда ва бундай яшаш мумкин эмаслиги ҳақида тушунча кундалик турмуш тушунчасидан устун келаяпти. Мана, “Ислоҳотлар учун!” ҳаракати лидерлари ва яна бир неча тараққийпарвар депутатлар бугун конституцияни имзоладилар. Албатта, депутатларнинг овозлари учун қаттиқ кураш кетаяпти, аммо шу билан бирга, кўпчилик овоз таъминланади. Улар бу ҳужжатни – янги конституция лойиҳасини юридик жиҳатдан расмийлаштириш йўлларини қидирмоқдалар.\nАйни пайтда расмийлар ҳам тандем ҳокимиятини сақлаб қолиш йўналишида ишлаяптилар. Мен буни нотўғри йўл, деб ўйлайман. Бу ерда келишиш керак эди, сиёсий ечим топилиши лозим эди. Бу қадар кўп одам билан ҳисоблашмасликнинг энди иложи йўқ. Қўшҳокимиятчилик яна қанчадир муддат давом этади. Ҳозир, менимча, президент ва бош вазир янги конституцияни қўллаб чиқсалар, кеч бўлмайди.\nМен, агар президент ўзининг қандайдир ҳақ-ҳуқуқларидан маҳрум бўлиб қолишдан қўрқмаса, бир илож топиб, ўзига нисбатан вазиятни юмшатиши мумкин, деган фикрдаман. Аммо, айни пайтда, парламент республикаси биз учун тараққиёт қадами бўлиши мумкин. Биз авторитаризм даврида яшаб кўрдик, у бизни коррупцияга олиб келди. Биз [шу сабабли] иқтисодий жабҳада ўз қўшниларимиздан ортда қолдик.\n"Фарғона.ру" АА: - Бугун бош вазир ва президент Таъсис мажлиси етовида юрмасликларини билдирдилар. Шу билан бирга, президент ўз сўзининг охирида “ҳаракатларга яраша усуллар” билан жавоб беришга ваъда қилди. Бу 1991 йилда Москвада содир бўлган октябрь воқеаларига ўхшаб кетаяпти. У ерда ҳам шунга ўхшаш ҳолат юзага келганди, қўшҳокимиятчилик вужудга келганди, буларнинг ҳаммаси Оқ Уйнинг ўққа тутилиши билан тугаганди...\nА. Муралиев: - ГКЧПчилар эски режимни сақлаб қолишни истагандилар - улар ютқаздилар, албатта. У пайтда бутун Москва намойишчиларни қўллаб-қувватлаганди, бошқача айтганда, ҳамма нарса тараққиёт томон бораётганди. Бугун эса бизда ҳаммаси аксилтараққиёт (регресс) томон кетаяпти, деб ўйлайман. Агар президент тақдим этган конституция лойиҳасини оладиган бўлсак, у ерда кўпроқ ҳокимият централизми мустаҳкамланган. Яъни, менимча, агар Бакиев ҳақиқатан ҳам тараққийпарвар сиёсатчи бўлса ва агар у ҳақиқатан ҳам мамлакат демократия кучларидан истеъфод этишини истаса, у [мухолифат билан] келишиши керак.\nБугунги кунда ҳеч ким парламентга қарата ўқ отмайди. Милиция ҳам, МХХдаги ва бошқа куч ишлатар тузилмаларидаги тараққийпарвар инсонлар ҳам мухолифат лидерлари тарафида.\n"Фарғона.ру" АА маълумотномаси:\nАмангелди Мурсадиқович Муралиев (1947 йилда туғилган). 1999 йил апрелидан 2000 йил декабригача Қирғизистон ҳукумати раҳбари бўлиб ишлаган. Бу лавозимда у Қурмонбек Бакиевдан аввал ишлаганди.


Ҳиндистон ҳукумати вазни 500 килограмм бўлган мисрлик аёлга ёрдам беради\n10:44 / 08.12.2016\nҲиндистон ички ишлар вазири Сушма Свараж 500 килограммли мисрлик аёл Эман Аҳмад Аб Ал Атига виза олишда ёрдам берди. У ҳиндистонлик шифокорлар ёрдамидан умидвор, деб хабар берди International Business Times нашри.\nБариатрик жарроҳлик бўйича мутахассис Муффазал Лакдаваланинг айтишича, у билан Эман Аҳмаднинг синглиси боғланган. «У танишларидан мен семизликдан азият чекувчи кишиларни жарроҳлик йўли билан даволашим ҳақида эшитган, - аниқлик киритди у, - Улар камбағал оила ва Қоҳирадан Мумбаига бўлган рейс уларга жуда қимматлик қилади. Шунинг учун мен уларнинг визаси масаласида ёрдам беришни сўраб мурожаат қилдим. Маблағ йиғишни эса ўз зиммамга олдим».\nТиббий визани олиш учун элчихона 20 йилдан бери каравотдан турмаган аёлнинг шахсан ўзи келишини талаб қилди. Бу масалани ҳал қилиш учун эса шифокор Twitter орқали Ҳиндистон ички ишлар вазири Сушма Сваражга мурожаат қилган. «Биз унга ёрдам берамиз», - дея айтиб ўтди амалдор.\nКейинроқ 500 килограммли мисрликка виза берилгани ҳамда у Мумбаига жарроҳлик амалиётидан ўтиш учун келаётгани маълум бўлди.\nTimes of India маълумотига кўра, Мисрнинг 36 ёшли фуқароси организмида безлар фаолиятининг нотўғри ишлаши оқибатида жуда кўп миқдорда суюқлик йиғилиб қолади. Эман Аҳмад 11 ёшга тўлганида 500 килограмм вазнга эга бўлган. У мустақил равишда ҳаракат қила олмайди ва ўшандан бери Искандария шаҳридаги уйидан ҳеч қаерга чиқмаган.\nҲиндистон Сушма Свараж Эман Аҳмад Аб Ал Ати Вазн


Бош сахифа - Диққтатга сазовор жойлар - Самарқанднинг диққатга сазавор жойлари - Регистон майдони\nҚадимий Самарқандга ташриф буюрган сайёҳлар бу муаззам шаҳарнинг юраги бўлмиш Регистон майдони ва унда қад ростлаган уч мадрасанинг кўрки, салобатидан ҳайратга тушадилар. Унинг нафис гўзаллигини соатлаб томоша қиладилар, сеҳрли оқшомларидан тараладиган сукунат қўшиғини тинглайдилар. Регистон - бу ном ҳар бир самарқандлик учун бағоят таниш ном. Регистон майдони қадим-қадимдан бошлаб Самарқанднинг бошидан кечган шодлик ва қайғули кунларнинг тирик, тилсиз гувоҳидир. Мирзо Улуғбек замонасидан буён бу майдон Самарқанд аҳли учун Бош майдон ҳисобланади. Самарқанд ҳукмдорларининг фармонлари шу ердан эълон қилинади. Ёвга қарши эрк жангига отланган жасур лашкарлар, айнан, шу майдонда қасамёд қилишиб кексалардан дуо-фотиҳа олганлар... Регистон майдонида олиб борилган археологик қазишмаларнинг кўрсатишича, ибтидоий жамоа даврида бу ерда улкан чангалзор бўлиб энг қадимги овчилар чангалзорда ҳар хил ёввойи ҳайвонларни овлаганлар. Қазишмалар пайтида Регистон майдонининг энг пастки қатламларидан ибтидоий одамларнинг ов қуроллари топилгандир. Антик даврда эса ҳозирги Регистон майдонидан Афросиёб шаҳарчаси томонга катта ариқ ўтказилган экан. VIII-X асрларда Регистон майдони ўрнида жуда кўплаб иморатлар пайдо бўла бошлайди, чунки, Самарқандни истило қилган араблар Афросиёбдан бир неча минглаб маҳалий аҳолини мажбурлаб кўчирган эдилар. Айнан шу даврларда бу ерда хунармандларнинг устахоналари, савдо расталари бунёд этилади. XI-XII асрларда ҳозирги Регистон майдони ўрни ва атрофидаги маҳаллалар ташқи мудофаа девори билан ўралиб "ташқи шаҳар" номи билан атала бошлайди. 1220 йили Афросиёб Чингизхон томонидан вайрон қилингач, бу ерда яшашни иложи қолмайди, тирик қолган халқ ҳозирги эски шаҳар томонга, яъни, Регистон майдони атрофига кўчиб ўтади. Бу ердан оқиб ўтувчи канал анча кенгайиб саёзлаша бошлайди. Шундан сўнг, канал учун янги ўзан қазилиб жиловланади. Каналнинг эски ўзанида жуда кўп қум тўпланганлиги учун бу жой Регистон, яъни, "қумлоқ жой" деб атала бошланди. Соҳибқирон Амир Темур даврида Регистон майдони ўрнида марказий бозор жойлашган эди, шунингдек, бу ерда жаҳонгирнинг хотини Туман оға томонидан барпо қилинган усти ёпиқ савдо тими-расталар қурилган эди. Регистон майдонининг меъморий томондан шаклланиши Мирзо Улуғбек ҳукумронлиги давридан бошланган. Самарқандга 40 йил (1409-1449 й.) ҳуқмронлик қилган улуғ мунажжим Мирзо Улуғбек бу шаҳарнинг ободончилиги борасида ҳйеч нарсани аямади. Мирзо Улуғбекнинг фармони билан Туман оға тимининг ғарбий томонида ҳашаматли мадраса қуриш бошланади.\n1420 йили қуриб битказилган бу мадраса ўз салобати ва гўзаллиги билан замондошларининг ҳайратига сазовор бўлган эди. Мадрасанинг тўрт бурчагида тўртта баланд минора бунёд қилинади. Мадрасанинг ички ҳовлисида бир неча қулай ва шинам ҳужралар, дарсхоналар юксак маҳорат билан икки қаватли қилиб қурилган эди. Шунингдек, мадрасанинг ички ва ташқи деворлари ранг-баранг кошинлар билан безатилган эди. Мадраса ҳовлисидаги ҳовузчада лиммо-лим сув жимирлаб турар, унга қуёш нури тушгач эса, деворлардаги нақшларга қуёш нури урилиб киши кўзини қамаштирарли даражада акс-берар эди. Регистонда Мирзо Улуғбек ҳашаматли мадраса қуришдан ташқари улкан хонақоҳ ва улуғвор карвонсарой ҳам бунёд қилдиради. Бунинг учун кўҳна иморатлар текисланади. Булардан ташқари Мирзо Улуғбек, карвонсаройнинг яқинида янги ҳаммом ҳам бунёд қилдиради. Мирзо Ҳаммоми номи билан машҳур бўлган бу иншоот ўз меъморий ечимлари билан темурийлар даври меъморчилигида алоҳида ўрин эгаллагандир. Мирзо Бобурнинг таърифича, бу хилдаги ажойиб ҳаммом Мовароуннаҳр ва Хуросонда ягона бўлган. Шунингдек, ҳозирги Регистон майдонида Мирзо Шоҳруҳнинг тарбиячиси Алика Кўкалтош томонидан бунёд қилинган ҳашаматли масжид ҳам қад ростлаб турган. Мирзо Бобур Самарқанд ҳақида ёзар экан, Улуғбек томонидан Регистон майдонида барпо қилинган Муқатта масжидини ҳам эслаб ўтади. Ушбу масжид Улуғбек мадрасасининг жанубий томонида қад ростлаб турган. Темурийлардан кейин Самарқанд тахтига ўтирган шайбонийлар ҳам бу шаҳарнинг ободончилиги борасида катта ишлар қилдилар. Тарихчи Ҳофиз Таниш Бухорийнинг ёзишича, Абдуллахон 1581 ва 1587 йилларда, икки марта, Самарқанддаги меъморчилик ёдгорликларини таъмирлашга фармон берган, шу мақсадда катта маблағ сарфланган. Регистон майдони XVII асрнинг бошларида яна улкан қурилиш майдонига айланди. Бу ерда Самарқанд ҳокими Ялангтўшбий Баҳодир бири - биридан гўзал, ҳашаматли ва улуғвор икки мадрасасини бунёд қилдирди. Улуғбек мадрасасининг қарама-қарши томонида қад растлаган Шердор мадрасасини қурилиши 1619 йили бошланган эди. Бу мадрасанинг лойиҳасини яратган меъморлар уни ҳар томонлама Улуғбек мадрасасига ўхшатишга ҳаракат қилдилар. Шу туфайли Шердор мадрасасининг пештоғини баландлиги, мовий гумбазлари, салобатли миноралари XV асрда қурилган Улуғбек мадрасасига ўхшаб кетади. Аммо, Улуғбек мадрасасидан икки аср кейин қурилган Шердор мадрасаси унинг такрори, нусхаси дейиш адолацизлик бўлар эди. Аммо, Шердор мадрасасининг кошинлари, ва безаклари фақат ўзигагина хос, бетакрордир. Шунингдек, Шердор мадрасасининг ҳовлиси ва ундаги ҳужралар ҳам ўз меъморий ечимлари билан Улуғбек мадрасасидан фарқ қилади.\nШунингдек, Шердор мадрасаси пештоғига ишланган шер, унинг белидаги одамюзли қуёш, ва орқасига қараб ҳадиксираб, ҳуркиб бораётган оҳу тасвирлари ҳам бу мадрасанинг кўркига кўрк қўшиб турибди. Қуёш, шер ва оҳу тасвирлари қандай фалсафий ғояни англатиши ҳақидаги баҳслар ҳалигача ўзинининг тугал ечимини топган эмасдир. Шердор мадрасасининг деворларида уни қурган уста-меъмор Абдул Жабборнинг ва меъморчилик безакларини яратган моҳир уста Муҳаммад Аббосларнинг номлари абадий муҳрланиб қолгандир. Мадраса деворларида, уни бунёд қилдирган Самарқанд ҳокими Ялангтўшбий Баҳодирнинг номи ва унинг номига битилган мадҳия ҳам сақлангандир. Ушбу мадраса қурилган пайтда халқ орасида ва ҳужжатларда "Ялангтўшбийнинг катта мадрасаси" дея аталар эди, аммо, кейинги даврларда нотўғри равишда Шердор дея аталиб кетгандир. Регистон майдонида бунёд қилинган учинчи мадраса Тиллакори мадрасасидир. Бу мадраса ҳам Яланг¬тўшбий Баҳодир томондан барпо қилинган бўлиб, тарихий манбалардан англашилича 17йил давомида қурилгандир. Тиллакори мадрасасининг пештоғи ҳам худди Улуғбек ва Шердор мадрасалариники каби баланд ва улуғвордир. XVII асрларга келиб Амир Темур жомеъ масжиди анчайин харобага айланган, Регистондаги Алика Кўкалдош масжиди эса батомом йўқ бўлган эди. Шу сабабли, Самарқанд аҳли янги жомеъ масжидга эҳтиёж сезар эди. Буни яхши англаган Ялантушбий Баҳодир янги қурила¬диган мадрасада ҳашаматли масжидни ҳам уйғунлаштиришга қарор қиди. Меъморлар ҳукмдорни ниятини яхши англадилар ва уни лойиҳага кўчирдилар. Мадраса ҳовлиси ҳам бу ерга намоз ўқишга келадиган намозхонларга қулай қилиб қурилди. Масжид ва мадрасани безатишда жуда кўплаб олтин ишлатилганлиги учун унинг деворлари ярқираб турарди. Шу сабабли ҳам бу мадраса қурилган даврларда, "Ялангтушбийнинг кичик мадрасаси" деб аталганлигига карамай, кейинчалик, "Тиллакори" деган ном билан аталиб кетди. Тиллакори масжид - мадрасасининг деворлардаги кошинлар ва мозаик паннолар ўз гўзаллиги билан танҳо, бетакрордир. Регистон майдонида қад растлаб турган бу уч улуғвор мадрасаларда бир неча асрлар давомида юз-юзлаб толиби илмлар таълим олганлар. Унинг ҳужраларида тунни тонгга улаб илм сирларини эгаллаганлар. Уларга ўз даврининг не-не улуғ алломалари таълим берганлар. Бундан ташқари бу учала мадрасаларда Марказий Осиёнинг XV-XVII асрлардаги юксак меъморчилик гоялари абадий муҳрланиб қолгандир. Регистон бугунги кунларда Ўзбекистон ҳаётидаги муҳим маданий тадбирларни ўтказадиган бош майдонга айлангандир.\nГўри Амир мақбараси Улуғбек мадрасаси


Бишкекдаги музокаралар Ричард Баучер учун осон кечмайди\n26 июн 2022, Тошкент вақти: 18:59\nБишкекка келган АҚШ давлат котиби ёрдамчиси Ричард Баучер 11 июнга қадар бу ерда Қирғизистон раҳбарияти, парламент депутатлари, айрим сиёсатчилар билан музокаралар ўтказади.\nБундан бир неча кун олдин Бишкекка АҚШ мудофаа вазири ҳам келиб кетганди. Вашингтон расмийларининг Қирғизистонга серташриф бўлиб қолганини кузатувчилар бу ерда аксиламерика кайфияти кучайиб кетаётгани билан изоҳламоқда.\nР.Баучернинг Бишкекка ташрифи ҳам аксиламерика кайфиятидаги сиёсий кучлар томонидан ўтказилган намойишга тўғри келди. АҚШнинг Қирғизистондаги элчихонаси биноси олдида ўтказилган бу намойиш иштирокчилари мамлакатдан АҚШ ҳарбий базасининг олиб чиқиб кетилишини талаб қилди. Айни пайтда намойиш иштирокчилари Россия билан ҳарбий ҳамкорликни кучайтириш талабларини ўртага ташлади.\n“Айрим одамлар Қантдаги Россия базаси ҳам мамлакатдан чиқарилиши керак, деган таклифларни айтмоқда. Аммо Россияда миллионга яқин қирғиз меҳнат қилмоқда. Россия билан ҳамкорлик бизга АҚШга қараганда кўпроқ фойда келтиряпти”, - деди намойиш ташкилотчиларидан бири, таниқли сиёсатчи Клара Ажибекова.\nСўнгги бир ой ичида Қирғизистонда аксиламерика кайфиятлари кучайган. Бундай кайфиятдаги сиёсий кучлар бирлашиб, ўз ҳаракатига ҳам асос солган.\nКузатувчилар фикрича, Р.Баучернинг Бишкек ташрифи тўрт кунга режалаштирилгани ва бу ташриф АҚШ мудофаа вазирининг Бишкек сафаридан бир ҳафта ўтиб уюштирилгани ҳам бежиз эмас.\n“Қирғизистон бир авиабазани АҚШга бериб, халқаро террорчиликка қарши курашга ўз ҳиссасини қўшмоқда. Буни унутиш керак эмас. Аммо демократик жамиятда турли фикрлар бўлиши табиийдир. Бугунги кунда Қирғизистонда аксиламерика кайфиятларининг кучайиб бораётганини ҳам унутмаслигимиз керак. Улар ҳам катта сиёсий кучдир. Р.Баучер тўрт кун давомида нафақат расмийлар, балки аксиламерика кайфиятидаги сиёсатчилар билан ҳам мулоқот қилади”, - деди сиёсатшунос Зайниддин Қурманов.\nҚирғизистонда АҚШ билан ҳамкорлик расмий Бишкек ташқи сиёсатининг асосий йўналиши бўлиши лозимлигини таъкидловчи сиёсий кучлар ҳам мавжуд.\n“Эркинлик” партияси раҳбари Тўпчибек Турғуналиев сўзларига кўра, Қирғизистон шу кунгача АҚШ билан, асосан, сиёсий, ҳарбий ва ижтимоий соҳаларда ҳамкорлик қилиб келди. Россия билан ҳамкорлик эса кўпроқ иқтисодий асосда бўлди. Бугунги кунда Қирғизистондаги аксиламерика кайфиятларини сусайтириш учун Р.Баучер Қирғизистон раҳбарияти билан музокараларни иқтисодий асосга кўчириши лозим.\n“АҚШ билан Қирғизистон иқтисодини олға жилдирувчи ҳамкорлик даври етиб келди. Сиёсий ҳамкорликдан иқтисодий ҳамкорликка ўтиш бугунги кун талабидир. АҚШ тарафи аксиламерика кайфиятларини сусайтириш учун, албатта, иқтисодий лойиҳаларни таклиф этиши лозим. Ўйлайманки, Р.Баучернинг тўрт кунлик ташрифи давомида бу масала кўтарилади”, - деди Т.Турғуналиев.


«DELTA QURMAH» АЖ акциядорларининг навбатдан ташқари йиғилишини ўтказиш тўғрисида ҳабар\n«DELTA-QURMAH» АЖ жамиятнинг Кузатув кенгаши қарорига биноан (2014 йил 12-сентябрдаги баённома) 2014 йил 03-октябрда акциядорларнинг навбатдан ташқари умумий йиғилиши ўтказилиши тўғрисида ҳабар беради.\nЖамиятнинг янги таҳрирдаги уставини тасдиқлаш;\nЖамиятнинг янги муҳри ва штампини тасдиқлаш;\nАкциядорлар умумий йиғилиши тўғрисида янги таҳрирдаги низомни тасдиқлаш;\nКузатув кенгаши тўғрисида янги таҳрирдаги низомни тасдиқлаш;\nЖамият директори тўғрисида янги таҳрирдаги низомни тасдиқлаш;\nТафтиш комиссияси тўғрисида янги таҳрирдаги низомни тасдиқлаш.\nЙиғилиш ўтказиладиган жой: 100069, Тошкент ш., Ғалаба кўчаси, 1 (ирригация бўйича ГСКБ биносида).\nЎзингиз билан қуйидагиларни олиб келишингиз шарт:\nжисмоний шахс акциядорлар учун – паспорт;\nжисмоний шахс акциядорларнинг вакиллари учун – нотариал тасдиқланган ишончнома;\nюридик шахс акциядорлар учун (директорга) – хизмат гувоҳномаси ва умумий йиғилиш ўтказиш кунида директор бўлиб ишлаши керак бўлган шахснинг директор лавозимига тайинланиши тўғрисида ушбу юридик шахснинг маълумотномаси;\nюридик шахс акциядорларининг вакиллари учун – хизмат гувоҳномаси, овоз бериш учун юридик шахснинг ишончномаси, ушбу юридик шахс директори имзоси ва ушбу юридик шахс муҳрининг иловаси билан.\nАкциядорларнинг расмий умумий йиғилиши ўтказилиши санасигача 3 календар куни олдин тузилган жамият акциядорлари реестрига киритилган акциядорлар умумий йиғилишда қатнашиш ҳуқуқига эга.\nЖамиятнинг ахборот материалари билан жамиятнинг корпоратив бошқарув ва қимматли қоғозлар бўйича мутахассиси И. В. Новиковада иш кунлари 9-00 дан 11-00 гача 3-қават, 1-хонада ушбу манзил бўйича танишишингиз мумкин: 100155, Тошкент ш., Сергели тумани, Нилуфар кўчаси, 28. Маълумотлар учун телефон: 257-18-06.\nИващенко Виктор Иванович, 25.04.2007 йилдан бўён директорлик лавозимида.\nАЖ бош бухгалтери\nГладилина Светлана Геннадьевна, 16.07.2009 йилдан бўён бош бухгалтер лавозимида.


Актёр Алишер Узоқов саратонга чалинганмиди? - - - www.Voydoda.com - Развлекательный портал -\nАктёр Алишер Узоқов саратонга чалинганмиди?\n22 Янв 2016(19:26)\nСўнги вақтларда актёр ва режиссёр Алишер Узоқовнинг вафот этгани ҳақида тарқалган миш-мишлар нафақат ўзбекистонликлар, балки қўшни мамлакатлардаги ҳамюртларимизнинг ҳам қулоғига бориб етди. Тахририятимизга актёр Алишер Узоқовнинг саломатлигидан қайғуриб, у ҳақида тарқалган миш-мишларга ойдинлик киритишни сўраб мурожаат қилаётганлар кўп бўляпти.\nАлишер Узоқов, актёр:\n— (кулиб) Шукур тирикман! Мухлислар Алишер Узоқов саратон касалига чалинган деган гапларга ҳам ё вафот этиб деган миш-мишларга ҳам ишонишмасин.\n— Бу гапларнинг болалашига бирор сабаб бордир? Ё маълум вақт тобингиз бўлмадими?\n— Йўқ, соғлигимдан ҳеч қандай шикоятим йўқ. Одамларни биласиз-ку, кўрмасдан, билмасдан туриб янги гапларни ўйлаб топишади. Шу кунларда янги фильм устида иш бошлаганман. Айни вақтда ўз уйимда сценарий ёзиб ўтирибман.\n— “Кузда гуллаган дарахт” номли фильмингиз катта экранларда намойиш этилдию унинг диски сотувга чиқмади.\n— Бу фильмнинг ютуқлари қанча кўп бўлган бўлса, камчиликлари ҳам кам эмасди. Бироздан кейин фильмга янги қўшимчалар киритиб қайтадан премьера қилишни режалаштиряпмиз.\nФикримизча, актёр ҳақидаги турли миш-мишларнинг тарқалишига унинг икки йилдан буён ТВ орқали кўринмай қолгани сабаб бўлса ажабмас. Узоқов сўнги бор 2015 йилда томошабинлар эътиборига ҳавола этилган режиссёр Ёлқин Тўйчиевнинг “Ҳаётда” номли фильмида суратга тушган эди.\nТеги: Актёр Алишер Узоқов саратонга чалин


Kasalliklar bo'yicha barcha ma'lumot Вакцинация (эмлаш) – қилдириш керакми? » DAWO.UZ\n01 дек 2017 йил Педиатрия / Янгиликлар / Сараланганлар\nВакцинация (эмлаш) – қилдириш керакми?\nВакцина ўзи нима?\nВакцина – (лотин тилида "сигир” деган маънони билдиради) бирор касалликка қарши эмлаш учун айнан шу касаллик қўзғатувчисидан тайёрланган доридир.\nУнинг қандай турлари мавжуд?\nУни 4 гурухга бўлиш мумкин:\nТирик вакцина – бу касаллик чақирувчи микроорганизмни кучсизлантирилган турларини ўз ичига олади.\nИнактивланган вакцина – касаллик чақирувчи микроорганизмни ўлдирилган танаси ёки танасининг бир қисмидан тайёрланади.\nАнатоксинлар – бу микроорганизмларнинг касаллик чиқирувчи захарини (токсин) зарарсизлантирилган холатидир.\nБиосинтетик вакцина – бу ген инженерлиги ёрдамида ишлаб чиқарилган вакциналардир.\nҚандай таъсир қилади?\nОрганизмга хар қандай ёт тана(вирус, бактерия, вакцина ва х.) тушгандан сўнг, инсон иммун тизими(химоя тизими) уни ўрганади, хотирасида сақлайди ва унга қарши курашиш учун "қотил – модда” (антитела) лар ишлаб чиқаради. "Қотил – модда” айнан бир турдаги ёт танага қарши курашади ва хар бир микроб учун алохида ишлаб чиқарилади. Буни махсус иммунитет ёки махсус химоя деб аташ мумкин.\nВакцинага қарши пайдо бўлган "қотил – модда” хақиқий микроб танага тушиши билан унга қарши курашишни бошлайди ва касалликка чалинишдан химоя қилади.\nЭмлашдан нима наф?\nҚуйидаги статистик маълумотлар бу саволга фавоб бўлади:\nХХ аср бошида бутун Ер юзида 1-1.5 млрд одам истиқомат қилар эди. Шу аср охирида эса инсонлар сони 6 млрд дан ошди. Тарихдаги бирор асрда инсон сони бунчалик тез яъни 5 баробарга ошмаган. Бунги сабаб қилиб тиббиётнинг ривожланиши, айниқса вакцинани кашф қилиниши ва уни ривожланишини кўрсатиш мумкин.\n2-жахон уриши вақтида туберкулез (сил) билан оғриган беморнинг хар 7-си вафот этган.\nҲар йили 1 миллиондан ортиқроқ эмизикли болалар пневмококли инфекциялардан ва ротавирус диареясидан ҳалок бўлмоқдалар.\nҚизамиқдан умумжаҳон ўлим миқдори 2000 -2010 йилларда 74% га камайди.\nБутун жахон соғлиқни сақлаш ташкилотининг Европа бюроси хозирги вакцинация оқибатида хар йили 3 миллион бола хаёти сақланиб қолинишини таъкидлади.\nЯқин йиллардаги янги вакциналар оқибатида эса юқоридаги кўрсатгич 8 миллионгача бориши айтилган.\nҚарши кўрсатмалар қайсилар?\nХар бир вакцинани турига қараб турли қарши кўрсатмалар мавжуд. Улар билан тўлиқроқ танишиш учун қуйидаги сайтга ўтишингиз мумкин.\nХозирги замонавий вакцинация шу холатга келиш учун жуда кўп чиғириқлардан ўтган бўлиб, мен унга ишонаман. Фарзандлар ва уларнинг келажаги учун ЭМЛАШ қилдириш керак!\nВакциналарнинг очилиш тарихи\nЁшликда сув-чечак, қариликдачи?\nТутқаноқ ва тутқаноқ тутгандаги биринчи ёрдамни биласизми?\n"Жин босиши" - тиббиётда нима деб аталади?\n"Хуррак отиш” нидаволашзарурми?\nБурун оқиши – ринит.\nБош айланиши хақида тўлиқ маълумот.\nТомоқдаги оғриқнинг 11 сабаби.\nЛЯМБЛИОЗ(ГИАРДИАЗ) - чувалчанг гельминт эмас!\nЭНТЕРОБИОЗ (ОСТРИЦА) нима?\nКесарча кесиш билан туғилганми – демак у семиз бўлади.\nУч ота-онадан туғилган биринчи БОЛА.\nЎҒИЛМИ ЁКИ ҚИЗ!!!\nГидроцеле - мояк истисқоси нима?\nТунги энурез – тунда "тагини хўллаб қўйиш”


Андрей Фёдоров: "Ҳисоб 0:0 бўлиб турган пайтда биз гол уриб олишимиз керак эди" / CHAMPIONAT.asia\n09:06Стефано Пиоли: “Селтик”ка қарши баҳс ёш футболчиларимиз учун ҳақиқий дарс бўлди 1 08:51“Ницца” Патрик Виейрани истеъфога чиқаради 0 08:40Европа Лигаси. Ҳафта ўйинчиси номига даъвогарлар маълум 0 08:20Камавинга Бундеслигага кўчиб ўтиши мумкин 1 08:03Браим Диас: “Бизга Ибрагимович етишмаяпти” 3 07:20Европа лигаси. "Рома" - "Янг Бойз" 3:1 0 07:15Европа лигаси. "Арсенал" - "Рапид Вена" 4:1 0 07:10Европа лигаси. "ЛАСК" - "Тоттенхэм" 3:3 0 07:05Европа лигаси. "Милан" - "Селтик" 4:2 2 07:00Европа лигаси. "Заря" - "Лестер" 1:0 0 03:02Европа лигаси. 5-тур ўйинлари якунланди 1 02:10РПЛ клублари ушбу мавсум еврокубокларда фақатгина бир ғалабага эришди 3 02:00Olamsport: Бектемир камарларни бирлаштирмоқчи, Жошуа жанг учун гонарари камайишига ҳам рози ва бошқа хабарлар 0 01:35ЦСКАдан жуда ёмон натижалар 0 00:57Европа лигаси. "Милан"дан иродали ғалаба, "Тоттенхэм" дуранг ўйнади, "Лестер" мағлуб бўлди ва бошқа натижалар 0\nАндрей Фёдоров: "Ҳисоб 0:0 бўлиб турган пайтда биз гол уриб олишимиз керак эди"\n15 июн 22:37\nТеглар : "Локомотив"Андрей Фёдоров\nCoca Cola Суперлигаси 4-турида "Металлург"дан учралган мағлубиятдан кейин "Локомотив" бош мураббийи Андрей Фёдоров ўз фикрларини билдириб ўтди.\n- Ўйиндан кейин тезда тахлил қилиш қийин. Сўнгги йиллар давомида "Металлург"га қарши ўйинлар қийинлашиб кетмоқда. Бугун ҳам шундай бўлишини кутгандик. Статистикага эътибор берсак, одатда биринчи бўлиб гол урган жамоа ғалабага эришмоқда. "Металлург"дан шундай ўйин кутгандик, чунки жамоа охирги пайтларда "Локомотив"га қарши катта куч билан ўйнамоқда. Бизда эса муаммо шундай бўляптики, вазиятлардан фойдалана олмаяпмиз. Ҳисоб 0:0 бўлиб турган пайтда биз гол уриб олишимиз керак эди. Ўшанда ўйин бошқача нотада кетарди. Шунингдек, ўйинни ўзгартириш учун бизда ижобий ҳиссиётлар етишмади.\nУндан ташқари, ҳужумда агрессивлик ва курашувчанлик ҳам бизда унчалик ўхшамади. Ҳозирча ёшларнинг бундай ўйинларда ўзини кўрсатиши учун маҳорати етишмаяпти. Ёшлар ўйиндан ўйинга энди улар ҳам тажриба тўплаб боришади. Шунингдек, жамоа ҳам секин-секин юқори жисмоний ҳолатини тиклаб олади. "Локомотив" менга қадар ҳам шундай ҳужумкор ўйин кўрсатган ва бундан кейин ҳам бу услуб ўзгармайди. Бундай ўйнаш жуда-жуда қийин. Биз ўз принципларимизда қоламиз. Шундан сўнг натижа ҳам келади. Буни кўп кутмаймиз.\nУчта гол - "Локомотив" учун жуда кўп. Бу ғалабада "Металлург" посбонининг ўрни жуда катта. У бизнинг кўплаб зарбаларимизни қайтарди ва голлардан асраб турди.\nРПЛ клублари ушбу мавсум еврокубокларда фақатгина бир ғалабага эришди 3\n"Насаф" - "Локомотив" 0:0. Учрашувдаги хавфли вазиятларни томоша қилинг 0\nЕЧЛ. "Локомотив" - "Зальцбург" 1:3 0\nЕЧЛ. "Локомотив" ўз майдонида мағлуб бўлди 14


Саакашвили мухолифлари билан учрашди\n04 июл 2022, Тошкент вақти: 09:11\nГрузия президенти Михаил Саакашвили мамлакатда юзага чиққан сиёсий кескинликни юмшатиш ниятида мухолифат вакиллари билан учрашди.\nУчрашувда Грузия парламенти спикери Давид Бакрадзе ҳам иштирок этди.\nТбилисидаги учрашувга мухолифатчилар номидан собиқ Ташқи ишлар вазири Саломе Зурабишливи, президентликка собиқ даъвогар Леван Гачечиладзе, Грузиянинг БМТдаги собиқ элчиси Ираклий Аласания ва Миллий форум партияси етакчиси Какха Шартава келдилар.\nГрузия мухолифати президент Саккашвилини авторитаризмда айблаб, 9 апрелдан буён Тбилисида норозилик намойишлари ўтказмоқда. Намойишчилар Саакашвили истеъфосини талаб қилмоқдалар. Бироқ Грузия раҳбари ўз ваколати тугайдиган 2013 йилга қадар истеъфога кетмаслигини таъкидламоқда..


29 март, 2020, 19:37\nТеглар:Сурхон | Қўқон-1912 | Эктор Купер | Милан\nҚувондиқ Рўзиев билан суҳбат!\nКоронавирус касаллиги кенг тарқалаётгани туфайли юзага келган карантин вақтида "Қўқон-1912" ярим ҳимоячиси Қувондиқ Рўзиев интервью берди. Бу ҳақда, "Сурхон" клубининг матбуот хизмати хабар берди. Ушбу футболчи билан бўлиб ўтган суҳбатни эътиборингизга ҳавола этамиз.\n- "Сурхон" жамоаси таклифини рад этганим йўқ. Ўтган йилги чемпионат тугашидан олдин "Сурхон" жамоаси мураббийи мен билан алоқага чиққанда тушунтирдим хориж клубларидан таклиф бўлаётганини ва ўзимни ҳам хорижда ўйнаш ниятим борлигимни айтдим. Шундан сўнг, мен билан бошқа алоқага чиқишгани йўқ.\n- Олинган маълумотларга қараганда, сизга Жанубий Корея клуби жиддий қизиқиш билдирган. Нега ушбу трансфер амалга ошмади?\n- Ҳа, хориж клубларининг 2-3 тасидан таклифлар бор эди. Кореядан ташқари, яна бошқа давлатлардан ҳам таклиф бор эди. Ўзим ҳам кетишни ният қилиб тургандим. Ростини айтадиган бўлсам, "Қўқон-1912" янги бош мураббий бўлган Бахтиёр Ашурматов менга ҳеч бўлмаса ярим йил "Қўқон"га ёрдам беришим кераклигини айтди ва мен ҳам шу жамоада 2-3 йилдан бери меҳнат қилиб келаётганлигим учун йўқ, дея олмадим. Лекин ҳали ҳам фикримдан қайтганим йўқ, ўзимни хориж клубларида синаб кўриш ниятим бор.\n- Сизни футболдаги илк мураббийингиз ким?\nФутболдаги биринчи мураббийим эмас, ёшлигимдан менга футбол сирларини ўргатган мураббийим Рустам ака Орипов бўладилар. Айнан шу инсон нафақат футболда балки ҳаётда ҳам менга кўп нарсаларни ўргатган. Рустам ака мендан ташқари Икром Алибоев, Хуршид Мухторов, Дониёр Усмонов ва Тимур Усмоновга ҳам устоз ҳисобланади.\n-"Сурхон" жамоаси ўйинларини имкон қадар кузатиб боришга ҳаракат қиламан. Агар вақт бўлиб, машғулотларга тўғри келиб қолмаса, ўйин кунига тўғри келиб қолмаса, албатта, ўйинини кўраман.\n- Купер биринчи навбатда ажойиб инсон эди. Ҳақиқий профессионал мураббий. У билан майдондан ташқарида ҳохлаганча ҳазил қиласиз. Муаммоларингизни айтсангиз имкон қадар биргаликда ҳал қилар эди. Лекин майдонда ва машғулотларда ҳақиқий қаттиқ қўл мураббий. Куперни маҳаллий мураббийлар билан солиштирмаган бўлардим. Ҳар бир мураббийнинг ўзига яраша устун жиҳатлари бор. Купер профессионаллик жиҳатидан маҳаллий мураббийларга ўрнак бўла оларди. Купер - бир сўзни доим такрорларди: "терма жамоа эшиклари ҳамма учун очиқдир". Ким ўзини яхши томонлама кўрсатса, мен уни албатта терма жамоага чақираман, дерди. Шу жиҳатлари билан ажралиб турарди, десам ҳам бўлади.\nСурхондарё ўзим туғилиб ўсган жой. Албатта бу вилоят шаънини ҳимоя қилиш мен учун шарафдир! Худо ҳохласа ҳали албатта қайтиш ниятим бор. Фақат боя юқорида айтганимдек, ҳозирги асосий мақсадим ўзимни хориж жамоаларида синаб кўриш ёки ўз олдига юқори мақсадларни қўйган (ОЧЛ) жамоаларда ўйнаш.\nФутболдаги дўстларим жудаям кўп. Энг яқин дўстим Икром Алибоев. У билан ёшлигимдан бирга катта бўлганмиз. Икром билан 12-13 йилдан бери биргамиз. Ундан ташқари, Хуршид Мухторов, Сарвар Каримов билан ёшлигимдан дўстман.\n- Асосан битта футболчини айтмаган бўлардим. Лекин кўпроқ "Ливерпуль" собиқ ярим ҳимоячиси Коутиньони ўйинларини доимий кузатиб бораман.\n- Ёшлигимдан футболга кириб келиб, футболни таниганимдан бери Италиянинг "Милан" жамоасига мухлислик қиламан. Ушбу жамоа менинг футболга кириб келишимга меҳр уйғотган, десам ҳам адашмаган бўламан. Ҳозиргача ҳам айнан "Милан"га мухлислик қиламан.\n- Футболчи бўлиш учун пули бўлиши керак, деган фикрларни эшитамиз. Сиз бунга қандай жавоб берасиз?\nБу фикрга мутлақо қўшилмаган бўлардим. Нафақат футболда балки ҳаётда ҳам шунақанги вазиятлар бўладики "пул" ҳеч нарсани ҳал қилмай қолади. Бу шунчаки оддий маҳаллий одамлар орасидаги гаплар. Лекин футболчи бўлиб ёки футбол ичида яшаган инсон учун бу шунчаки кулгили гап туйилади. Тўғри, баъзида бўлиши мумкин, масалан ёшлигида ўғли бошқа нарсага қизиқса ҳам уни мажбурлаб футболга қўйиб, мураббий билан яхши бўлиб, унга 1-2 сўм пул бериб, ўғлини ўйнатса бўлар. Бу фақат ёшлигида шу ишларни қилишингиз мумкин. Лекин бу нарса 15-16 ёшга тўлганда автоматик тарзда ўз сўзини айтади. Ўша боланинг футболчи бўлиб етишиши 90% дан 10% бўлиб қолади. Шунинг учун биринчи навбатда инсонда характер бўлиши керак. Умуман, ҳаётда ҳам характер бўлмаса бирор нимага эришиш қийин. Бу гапларим ҳозир оддий гапга айланиб қолган. Юқорида айтганимдек, футбол ичида бўлган одам учун футбол умуман бошқача нарса.\nБаъзида ўша болани ўзи ёки отаси тан олгиси келмайди. Мисол учун ўғлини бирор клубга олиб борди, кучи етмади, тортолмади. Кейин нима дейди? Дўстларига ёки яқин қариндошларига "мени ўғлим футболга тортмас экан, мени ўғлимдан ҳам яхшилар бор экан", деган фикрни айтадиган 100 та одамдан битта чиқади. Кейин ўша бола нима биз билан борган 3-4 таси таниш билан кириб кетди, мендан шунча пул сўради, шу сабабли футболдан кетдим, футболни йиғиштирдим, ҳамма ёқ пул бўлиб ётибди деган гаплар айтилади. Шу сабабли мана шу гаплар келиб чиққан, деб ўйлайман. Таниш-билиш, пул - бу умуман бўлмаган нарса. Футболда умуман йўқ нарса. Чунки жаҳон тажрибасида ҳам асосан юлдуз ўйинчилар қийинчиликда катта бўлган ўйинчилар ҳисобланади. Характер эвазига ғолиб чиққан ўйинчилар улар. Мисол тариқасида Бразилияни келтириш мумкин. Футболчилари асосан кўчада катта бўляпти ва қизиғи улар кейинчалик юлдуз футболчиларга айланаяпти. Нимани эвазига - қийинчилик ва характер эвазига. Шундай экан пули бўлиши керак деган фикрлар мутлақо нотоғридир.


Қонун «Совға сиёсати» деган алоҳида боб...\n03.12.2021 17:38 0 3325\n«Ўзбекистон Республикасининг Жиноят кодексига коррупцияга оид жиноятлар учун жавобгарлик чораларини кучайтиришни назарда тутувчи қонун лойиҳаси Олий Мажлис Қонунчилик палатасига киритилди».\n«Жиноят кодекси лойиҳасида «коррупцияга оид жиноятлар» тушунчасига аниқ таъриф берилмоқда ва 15 турдаги жиноятлар бу тоифага киритилмоқда».\n«Муҳим ўзгариш сифатида коррупцияга оид жиноятлар учун жазо чоралари кескин кучайтирилмоқда».\nКоррупцияга қарши курашиш борасида бундай хушхабарларни тез-тез эшитаяпмиз.\n9 декабрь — Халқаро коррупцияга қарши курашиш муносабати билан юртимизда «Аксилкоррупция ҳафталиги» ўтказилмоқда.\nМазкур ҳафталик доирасида бугун, 3 декабрь куни «Коррупцияга қарши курашиш ва очиқлик бўйича «Hillton» меҳмонхонасида Тошкент форуми» бўлиб ўтди. Тадбирда Украина, Озарбайжон, Қозоғистон, Малайзия, Хитой, Гурзия, Словения коррупцияга қарши курашиш бўйича идора раҳбарлари, дипломатик корпус ва халқаро ташкилотлар вакиллари, хорижий экспертлар, 100 дан ортиқ вазирлик ва идоралар иштирок этди.\n— Эндиликда, ўзлаштириш ёки растрата қилиш йўли билан талон-торожликка йўл қўйиш ёки фирибгарлик жиноятларини мансаб мавқеини суиистеъмол қилиш ёки хизмат мавқеидан фойдаланиб содир этиш қилмишлари учун 10 йилгача (илгари 5 йилгача) озодликдан маҳрум қилиш жазоси киритилмоқда, —деди Ўзбекистон Республикаси Коррупцияга қарши курашиш агентлиги директори Акмал Бурхонов. — Шунингдек, пора олиш, пора бериш ва пора олиш-беришда воситачилик қилиш жиноятлари учун 20 йилгача озодликдан маҳрум қилиш жазоси белгиланмоқда.\nАкмал Бурхонов журналистларни қизиқтирган саволларига жавоб бериш асносида Тошкент шаҳар ҳокимлигига қора рангли Mercedes-Benz автомобили совға қилингани текшириб кўрилгани ва ҳеч қандай қонун бузилиши бўлмаганини таъкидлаб ўтди.\n«Давлат фуқаролик хизмати тўғрисида»ги қонун лойиҳасида «совға» тушунчасига аниқлик киритилиб, давлат хизматчилари томонидан совға олиш ва бериш тартибини белгиловчи «Совға сиёсати» деб номланган алоҳида боб билан тўлдирилади.\nБундан ташқари, давлат органларида коррупция ҳолатлари ва манфаатлар тўқнашувининг олдини олиш мақсадида қонун билан тартибга солинадиган Давлат хизматчиларининг одоб-аҳлоқ кодекси ишлаб чиқилади ва унда давлат хизматчилари учун чекловларнинг аниқ рўйхати белгиланади.\nТабиийки журналистларни, нима учун доимо порахўрликда «майда балиқчалар» айбланишини «акулалар» эса очиқланмаслиги, давлат харидлари соҳасидаги қонунбузилишлар каби саволлар ҳам қизиқтирди.\n— Сардобадаги фожиа ва Жиззахдаги қурилиш билан боғлиқ ҳолатларда вилоят даражасидаги раҳбарлардан тортиб, туман даражасидаги раҳбарларгача жавобгарликка тортилди, — деди А.Бурхонов. — Агентлик томонидан ўтган давр мобайнида давлат харидлари соҳасида 24 та манзилли ўрганишлар ўтказилди ва доимий масофавий мониторинглар амалга оширилди. Ўрганишлар якуни бўйича жиноят иши қўзғатиш масаласини ҳал этиш учун ҳуқуқни муҳофаза қилиш органлари томонидан жами 60 га яқин сўровномалар киритилган бўлиб, ушбу сўровномалар бўйича 44 та жиноят ишлари ва 24 та маъмурий ишлар қўзғатилиши таъминланди.\nТадбир доирасида нодавлат нотижорат ташкилотлари ва давлат органининг ўзаро ҳамкорлиги натижасида ишлаб чиқилган ва амалга оширилган «Антикоррупция лабораториялари» лойиҳаси доирасида бажарилган ишлар амалий намуна сифатида тақдим этилди.\nЯна Ўзбекистонда амалга оширилаётган аксилкоррупциявий ислоҳотларни халқаро ҳамжамият вакилларига етказишга қаратилган «Uzbekistan Anti-corruption digest» журналининг илк сони тақдимоти бўлиб ўтди.\nкоррупция Акмал Бурхонов


Математика ва табиий фанлар кафедраси - TIIAMEKB.UZ\nМатематика ва табиий фанлар кафедраси мудири:\nМeҳрочев Барот Ботир ўғли\nТелефон: (+99891) 460-94-79\nКафедра Қишлоқ хўжалигини механизациялаш факултети таркибида 2019 йил сентябр ойида ташкил этилган бўлиб, факултетнинг биринчи ва иккинчи блок фанлари мазкур кафедрага тегишли ҳисобланади. Кафедрага 2019 йил сентябрдан 2021 йил февраль гача доцент қишлоқ хўжалик фанлари номзоди Абдиев Анваржон Алмирзаевич кафедра мудири сифатида фаолият олиб борган.\nБугунги кунда кафедрани Меҳрочев Барот Ботир ўғли бошқариб келмоқда. Кафедра жамоаси филиалда барча таълим йўналишларига дарс машғулотларини олиб боради. Кафедрани хориждаги ва республикамиздаги олий ўқув юртларининг турдош кафедралари, шунингдек ишлаб-чиқариш ҳамда илмий-лойиҳалаш ташкилотлари билан алоқалари мустаҳкамланмоқда.\nБугунги кунда кафедрадажами 24 нафар яъни: 5 нафар доцент, 11 нафар ассистент 8 нафар стажор-ўқитувчилар фаолият олиб бормоқда.


Андижон вилояти ҳокими: ХУДО ҲАМ САҚЛАНГАННИ САҚЛАЙДИ - AUZ.UZ\nАндижон вилояти ҳокими: ХУДО ҲАМ САҚЛАНГАННИ САҚЛАЙДИ\nМутахассисларнинг таҳминларига кўра пандемиянинг иккинчи тўлқини куз ва қиш ойларига тўғри келади. У қай даражада бўлиши ҳам номаълум. Испания, Хитой ва Россияда вакцина яратилгани ҳақида хабарлар тарқаган бўлсада, самараси ва оммавий қўллаш имконияти тўғрисида бир тўхтамга келинмаган. Шу боис ҳозирдан зарур эҳтиёт чоралари кўриш тақозо этилади. Президент ва ҳукумат топшириғига кўра вилоятимизда қўшимча чоралар кўрилмоқда.\nЖумладан, 17 та давлат ва хусусий шифохоналарда 2590 та бемор учун стационар жой тайёрланди. Аксарият ҳолларда ўлим оқибатларига пневмония сабаб бўлаётганини инобатга олиб, палаталарга кислород етказиш ускуналари ўрнатилди. Тайёргарлик бешинчи августга қадар якунланади.\nШунингдек, 10 та объектда 1823 та беморга мўлжалланган қўшимча жойлар ҳозирланди. Бундан ташқари сиҳатгоҳлар, ётоқхоналар ва ёзги оромгоҳларда 10200 та жой ажратилиб, зарур тайёргарлик олиб борилмоқда.\nАлбатта, айтилганлар пандемия кўлами шу даражага етиб боради, дегани эмас. Бунинг учун яна ўша барчамиз билган талабларга амал қилишимиз зарурлигини билдиради, зеро, худо ҳам сақланганни сақлайди.


30 октябр 2020, Тошкент вақти: 01:25\n"Биз АҚШ раҳбариятини ўзига келиш ва Россия дипломатик корпуси биноларини дарҳол қайтаришни талаб қиламиз. Акс ҳолда, АҚШ томони давлатларимиз ўртасидаги алоқаларда давом этаётган ортга кетиш учун масъул бўлади", дейилади Россия Ташқи ишлар вазирлиги 3 сентбяр куни тарқатган баёнотда.\nРасмий Москва август ойида АҚШ ҳукумати олдига сентябрь ойигача Россиядаги дипломатия ваколатхоналари ходимларидан 755 кишини қисқартириб, 455 кишини қолдириш талабини қўйган эди. Вашингтоннинг бу қарори ўша талабга жавобан қабул қилинди.\nРоссиянинг Вашингтон шаҳридаги савдо ваколатхонасида ўша муҳлат тугагандан сўнг нима воқеа рўй бергани хусусида АҚШ ва Россия томонлари турлича изоҳ бермоқда.\nМосква, АҚШ расмийлари “ваколатхона эшигини бузиб кириш” билан таҳдид солди, Федерал тергов бошқармаси (ФРБ) “бинода тинтув ўтказди”, деб иддао қилди.\nДавлат департаменти эса бу иддаоларни рад этди. Унинг ходими фикрича, АҚШ расмийлари Россия вакиллари билан бирга дипломатлар чиқиб кетган-кетмаганини текшириш учун учта ваколатхонанинг барчасини кўрикдан ўтказган.\nРоссия Ташқи ишлар вазирлиги АҚШнинг Москвадаги элчихонаси раҳбари ўринбосари Энтони Годфрини чақириб, норозилик билдирди.\nЭнтони Годфри эса: “Ҳали ҳам Россиянинг АҚШдаги димломатик мол-мулки АҚШнинг Россиядаги дипломатик мол-мулкидан кўп. Россиянинг Америка Қўшма Штатларидаги консуллигини ёпиш ва улар сонини тенглаштириш тўғрисидаги қарор муносабатларимизнинг бундан буён ҳам кескинлашишига барҳам бериш учун қабул қилинди”, деб изоҳ берди.\nРоссиянинг АҚШ пойтахтидаги савдо вакили Александр Стаднюкнинг давлат назоратидаги ТАСС ахборот агентлигига билдиришича, АҚШ ҳокимият идоралари Вашингтон шаҳрининг шимоли-ғарбида жойлашган бинони маҳаллий вақт билан соат 14:00 да ўз назоратига олган. Шу билан бирга у расмий Вашингтонни “жоҳиллик”да ва “Россиянинг чет элдаги мулкига ҳужум қилганлик”да айблади.\nАҚШ ҳокимият идоралари дипломатик корпус биноларида тинтув ўтказиш нияти борлигини оммага маълум қилгани йўқ.\nРоссия Ташқи ишлари вазирлиги матбуот котиби Мария Захарова 1 сентябр куни АҚШнинг номаълум идоралари вакиллари Сан-Франциско шаҳридаги консуллик ва айрим дипломатлар яшаб турган хонадонларда тинтув ўтказишни режалаштираётганини айтди. Унинг фикрича, бу Россия ватандошларининг ҳаётига “бевосита таҳдид”дир.\nРоссия расмийлари Сан-Францискодаги дипломатлар ва оилалари яшаб турган уйларни бўшатиш учун бор-йўғи 48 соат вақт берилгани хусусида шикоят қила бошлади. Бунга жавобан АҚШ расмийлари оилаларга буюмларини жўнаб кетиш учун тайёрлаш ва консуллик ҳудудидаги хонадонларни бўшатиб қўйишига “етарли вақт” бериш учун “алоҳида келишув”га эришилганини маълум қилди.\nДавлат департаменти вакили ушбу вазирлик барча мол-мулкдан фойдаланишни назорат қилишни, биноларнинг хавфсизлиги ва уларга техник хизмат кўрсатиш учун масъулиятни зиммасига олишини айтди.\nРоссия Ташқи ишлар вазири Сергей Лавров олдинроқ ўз ҳукумати АҚШнинг ваколатхоналарни ёпиш талабини ўрганиб чиқаётганини ва бунга қандай жавоб бериш хусусида кейинроқ қарор қабул қилиши ҳақида баёнот берган эди.\n“Президент Владимир Путин кўп марта айтиб келади: Биз Америка Қўшма Штатлари билан жанжаллашишни истамаймиз. Биз ҳар доим Америка халқига нисбатан дўстона муносабатларни қўллаб-қувватлаганмиз. Манфаатларимиз мос келадиган соҳаларда конструктив ҳамкорлик қилишга тайёрмиз. Икки мамлакат ўртасидаги сиёсий муҳит нормаллашишини чин дилдан истаймиз. Лекин танго рақсига тушиш учун шерик кераклигини биласизлар. Назаримда, АҚШлик ҳамкорларимизякка ўзи брейк-данс рақсига тушмоқда”, деди Сергей Лавров.\nМосква билан Вашингтон ўртасидаги муносабатлар Россия Украинага тажовуз қилгандан ва унинг 2016 йили бўлиб ўтган АҚШ президент сайлови кампаниясига аралашгани хусусида гумонлар пайдо бўлгандан сўнг кескин ёмонлашди.


Савол: Ассалому алайкум! Одамлар саҳарликка туролмасалар ўтар тутишади, шу тўғрими?\nЖавоб: Ва алайкум ассалом! Имкон қадар саҳарликка туриш керак. Туролмаса, ҳеч нарса емасдан рўза тутаверадилар. Бу ўтар рўза дейилмайди. Ўтар рўза деб ифторлик ҳам, саҳарлик ҳам қилмасдан бир неча кун рўза тутишга айтилади.\nСавол: Ассалому алайкум фатво ҳайъати! Мани саволим закот ҳақида. Биламизки закот 5 та фарзнинг биттаси. Мол мулкни нисобини ҳисобламай қўлдан келганча имкон етганча қийналган, муҳтожларга ёрдам берамиз бу закот демасдан ёрдам деб берамиз. Бунда биз закот фарзини бажарган бўламизми?\nЖавоб: Ва алайкум ассалом! Закот деб ният қилиб бериш керак. Ва қирқдан бири миқдоридан кам бўлмаслиги керак. Ҳисоб-китоб қилиб юриш керак. Намозга қай даражада эътибор қилинса закотга ҳам шу даражада эътибор қаратиш керак.\nСавол: Ассалому алайкум азиз устозлар! Аллоҳ сиздан рози бўлсин, менинг саволим шундан иборатки аёллар сочларини калта қилиб кесиши, пардоз-андоз қилиб ўзини-ўзи кўз кўз қилиб юриш жоизми? Динимизда бу ҳақда нима дейилган жавоб учун олдиндан рахмат\nЖавоб: Ва алайкум ассалом! Эридан бошқага зийнатланиши мумкин эмас. Соч кесиши эса зийнат ҳам эмас. Эри учун ҳам соч кесиш йўқ. Зарурат (бирор касаллик) бўлмаса, бесабаб, соч кесишга рухсат йўқ. Ўзини қанча кўз-кўз қилса, ётоғида эрига кўз-кўз қилсин. Шунда оиласи фаровон бўлади. Кўчага чиқиб кўз-кўз қилиш ножоиз иш бўлиб, Аллоҳ таоло қаттиқ қайтаргандир.\nДругие материалы в этой категории: « Космосга чиққан мусулмонлар\tУмиддан айирмасин! »


02 март 2021, Тошкент вақти: 07:42\nРоссиянинг Санкт-Петербург шаҳри Фрунзе тумани София кўчасидаги мева-сабзавот базасида 11 март куни ўтказилган рейд давомида бу ерда ноқонуний равишда ишлаётган 300 нафарга яқин муҳожир қўлга олинди.\nПетербург полициясининг билдиришича, рейд давомида базада ишлаётган 900 нафар мигрантнинг ҳужжатлари текширилган. Муҳожирлардан 284 нафари ноқонуний ишлаётгани аниқланган.\n11 март куни Москванинг “Люблино” ва “Садовод” бозорларида полиция томонидан ўтказилган рейдларда ўнлаб ўзбекистонлик ва тожикистонлик меҳнат муҳожири қўлга олингани ҳам хабар қилинган эди. Бироқ Москвадаги рейдларда қўлга олинган муҳожирларнинг аниқ сони ҳақида маълумот берилмади.\nХабарда айтилиишча, кўпинча муҳожирлар томонидан қонуннинг бузилишига Россияда ишлаш учун мигрантларга бериладиган рухсатнома нархининг қимматлиги сабаб бўлмоқда.\nМеҳнат рухсат берувчи патент Москвада 5000 рубль, Петербургда 3800 рубль, Москва вилоятида 4750 рубль туради. Патент қимматлиги сабабли айрим муҳожирлар уни расмийлаштирмай, ноқонуний ишлашга мажбур бўладилар.


Андижонда вилоят ҳокимлигининг икки мансабдори ва яна икки фуқаро фермерга 100 гектар ер ажратиб бериш эвазига 135 минг доллар пора талаб қилганликда айбланиб, узоқ муддатларга қамалди.\nОлий суднинг билдиришича, 4 июнь куни Андижон вилоят суди ҳукми билан ҳокимлиги ҳузуридаги “Кичик саноат зоналарини бошқариш ягона дирекцияси” бош мутахассиси лавозимида ишлаган Ойбек Абдужалилов 10 йилу 6 ойга, вилоят ҳокимлиги Иқтисодий тараққиёти ва камбағалликни қисқартириш Бош бошқармаси ғазначиси лавозимида ишлаган Умиджон Солиев 10 йилу 2 ойга кесилди.\nУларга пора олди-бердисида воситачилик қилган “Универсал водий гипс” МЧЖ раҳбари Абдулҳамид Усвалиев ва фуқаро Абдураҳмон Усвалиевлар эса 10 йили 2 ойга озодликдан маҳрум қилинди.\nРасман билдирилишича, судланганлар фермерлардан бирига Хўжаобод туманидан 100 гектар ер ажратиб бериш эвазига 135 минг доллар пора сўраган.\nФермер дастлаб 26 март куни бу пулнинг 7 минг долларини берган. 29 март куни қолган 128 минг долларни топширган. Судланганлар порани олаётган пайтда ДХХ ва Иқтисодий жиноятларга қарши кураш департаменти Андижон вилоят бошқармаси ходимлари томонидан ушланган.


Қизиқчи Валижон Шамсиев журналистни калтаклади - EFFECT.UZ\nҚизиқчи Валижон Шамсиев журналистни калтаклади\n. 22:00 | 19.08.2020\nҚизиқчи Валижон Шамсиев интервью жараёнида журналистни калтаклади. Ҳодиса видеоси тармоқларда кенг тарқалди.\nВидеода Шамсиев берилган саволдан сўнг журналистни уриб ташлаганини кўриш мумкин. Видеодан маълум бўлишича, қизиқчига жисмоний ҳолати ҳақида берилган савол ёқмаган.\nШамисевнинг ўзи ҳозирча ушбу видеога изоҳ бермади. Бу ўзбек-шоу бизнеси вакилларининг навбатдаги пиари бўлиши ҳам бўлиши мумкин. Эслатиб ўтамиз, аввалроқ хонанда Самандар Ҳамроқулов ва продюссер Али Ниёзимбетов ҳам шундай йўл билан машҳурликка эришмоқчи бўлган.\nМактабларда математика, кимё ва биология фанлари чуқурроқ ўқитилади


Қизил карточка ўринлимиди? Моуриньо ўз муносабатини билдирди – O'zbekiston Milliy paralimpiya qo'mitasi\nАнглия Премьер-лигаси 4-туридан ўрин олган “Манчестер Юнайтед” – “Тоттенхэм” учрашуви майдон эгаларининг 1:6 ҳисобидаги мағлубияти билан якунланди. Биринчи тайм сўнгида, бурчак зарбаси амалга оширилаётган бир пайтда Эрик Ламела ва Антони Марсьяль келишолмай қолди. Тўп учун курашда Эрик рақибига зарба бериб юборди, франциялик форвард эса дарҳол унга жавоб қайтарди. Якунда беллашувни бошқариб бораётган ҳакам аргентиналикка сариқ, манкунианлар аъзосига қизил карточка кўрсатди. Ўйиндан кейинги матбуот анжуманида Жозе Моуриньо ушбу вазият ҳақида фикр билдирди:\n“Мен кўролмай қолдим. Ишонтириб айтаманки, “Манчестер Юнайтед” учрашувни 8 киши бўлиб якунлашга лойиқ ўйин ўтказди. Мен буни ёнгинамда содир бўлган баъзи вазиятларни кўрганим учун айтмоқдаман. Аммо Энтони Тейлорга қизил карточка бермагани учун эътироз билдирмоқчи эмасман. Бу рақибга оғир зарба бўларди.\nМасалан, Люк Шоу ва Погба қизил карточкага арзийдиган қўполликларни амалга оширди. Ламела билан боғлиқ вазиятда нима бўлганини билмайман. Билганим – биз шундоқ ҳам ғалаба қозонаётгандик. Бу шунчаки, ўйинни осонлаштирди, холос”, – деди Моуриньо.\nШарманда бўлган МЮ янги трансферини эълон қилади


21 май 2022, Тошкент вақти: 08:11\nПекин, Бишкек ва Тошкент Хитой-Қирғизистон-Ўзбекистон темир йўлини қуриш бўйича музокараларни давом эттирмоқда. Бу ҳақда 12 апрель куни қирғиз парламенти депутатларига ҳисобот берган Қирғизистон транспорт ва коммуникация вазири ўринбосари Таабалди Тиллаев маълум қилди.\n“Темир йўлни ким қуради, қурилиш қайси томондан бошланади ва унинг қиймати қанча бўлади деган саволлар атрофида музокаралар давом этмоқда. Бундан ташқари йўлнинг эни бўйича ҳам ҳал қилиниши лозим бўлган масалалар бор. Бу масалада қўшни давлатлар билан бир муросага келишимиз шарт”, -деди вазир ўринбосари.\nАйни пайтда Қирғизистон Вазирлар маҳкамаси раиси Ақилбек Жапаров 2021 йилнинг 27 октябрь куни парламент йиғилишида Хитой-Қирғизистон-Ўзбекистон темир йўли қурилишига доир зарур ҳужжатлар тайёрланганини ва Ўзбекистон билан сўнгги музокаралар якунланганини эълон қилганди.\n“Ўзбекистон томони билан сўнгги музокаралар якунланди. Вазирлар вертолётда ҳудудни айланиб чиқишди, зарур ҳужжатларни тайёрлашди. Биз президент Садир Жапаровнинг Хитойга расмий ташрифини кутяпмиз, аммо коронавирус муносабати билан Пекин ҳозирча ёпиқ. У очилганидан сўнг, президент ташрифи чоғида лойиҳа тақдири ҳал этилишини кутяпмиз. Қирғизистон ичидаги сўнгги йўналишлар белгиланган, темир йўлнинг 280 километр қисми бизнинг ҳудуддан ўтади, шундан 57 километри туннеллар бўлади”, -деган А. Жапаров депутатларга.\nМарказий Осиё – тамаддунлар чорраҳаси ва тўрт томонга тортқиланаётган минтақа\nҚирғизистон темир йўлни Отбоши туманидаги Тўруғарт давонидан ўтказишни истайди. Бу ҳолда Қирғизистон жануби шимолий вилоятлар билан боғланади.\nХитой ва Ўзбекистон эса йўлни Ўш вилоятидаги Эргаштом довони орқали қуриш таклифини киритган. Бу ҳолатда йўлнинг узунлиги қисқаради ва лойиҳавий қиймати камаяди.


29 май 2022, Тошкент вақти: 10:31\nОзодлик: Айни пайтда Ўзбекистоннинг етакчи газеталарида ГКЧП қарорлари босилди. Ўзбекистон телевидениеси бутун қарорларни таржима қилиб тарқатди. "Постда" газетаси эса ҳукумат қарашларини эълон қилди. Бу газеталар кейинчалик йиғиштириб олинди. Биз бу газеталарни ўша пайтда Тошҳовуздан олиб келганмиз. Ëзувчи Сафар Бекжон ўша пайтларда мухолифат сафларида фаол эди. Сафарбек¸ сизнинг Исмат ака айтган гапларга эътирозларингиз борми?\nАнвар Усмонов: Айбим "антиполитическая деятелност". 19 август куни мени ҳеч қанақа ордерсиз ва повесткасиз зампрокурорга олиб келишди. Зампрокурор биласизми нима деган: “Ана энди бўлди. Сизнинг вақтингиз ўтди. Энди жаноб Усмонов сиз Калимага бориб¸ камида 10 йил ўтирасиз” деди. Кейин мени камерага туширди. Мен ўша ерда 10 кун ўтирдим. ГКЧП мағлубиятга учраган бўлса ҳам мени 10 кун қамаб қўйишди.\nБиз яна битта нарсани унутмайлик. Биз путч ҳақида¸ мустақиллик ҳақида гапираяпмизку¸ 1991 йил 1 сентябрда СССР мавжуд эди. 1991 йил 8 декабрда "Беловежской пушада" учта республика раҳбарлари йиғилганидан кейин СССР тарқади.